text:
 Avis juridique important
 |
 22003A0122(01)
 Συμφωνία μεταξύ της Ευρωπαϊκής Κοινότητας και της Λαϊκής Δημοκρατίας του Λάος για το εμπόριο κλωστοϋφαντουργικών προϊόντων - Πρωτόκολλο - Συμφωνηθέν πρακτικό
 Επίσημη Εφημερίδα αριθ. L 016 της 22/01/2003 σ. 0024 - 0057
 Συμφωνίαμεταξύ της Ευρωπαϊκής Κοινότητας και της Λαϊκής Δημοκρατίας του Λάος για το εμπόριο κλωστοϋφαντουργικών προϊόντωνΗ ΕΥΡΩΠΑΪΚΗ ΚΟΙΝΟΤΗΤΑ,αφενός, καιΗ ΛΑΪΚΗ ΔΗΜΟΚΡΑΤΙΑ ΤΟΥ ΛΑΟΣ,αφετέρου,ΕΠΙΘΥΜΩΝΤΑΣ να προωθήσουν, ενόψει μόνιμης συνεργασίας και υπό συνθήκες που να εξασφαλίζουν τη μεγαλύτερη ασφάλεια για το εμπόριο, την ομαλή και δίκαιη ανάπτυξη του εμπορίου κλωστοϋφαντουργικών προϊόντων μεταξύ της Ευρωπαϊκής Κοινότητας (εφεξής "η Κοινότητα") και της Λαϊκής Δημοκρατίας του Λάος (εφεξής "το Λάος"),ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 11. Η παρούσα συμφωνία εφαρμόζεται στο εμπόριο κλωστοϋφαντουργικών προϊόντων καταγωγής Λάος που απαριθμούνται στο παράρτημα I.2. Οι εξαγωγές από το Λάος προς την Κοινότητα των προϊόντων που απαριθμούνται στο παράρτημα I και κατάγονται από το Λάος ελευθερώνονται από ποσοτικά όρια, κατά την έναρξη ισχύος της παρούσας συμφωνίας. Εντούτοις, είναι δυνατόν να επιβληθούν ποσοτικά όρια μεταγενέστερα, υπό τις προϋποθέσεις που ορίζονται στο άρθρο 4.3. Σε περίπτωση επιβολής ποσοτικών ορίων, οι εξαγωγές των κλωστοϋφαντουργικών προϊόντων που υποβάλλονται σε ποσοτικά όρια θα υπόκεινται σε σύστημα διπλού ελέγχου, όπως ορίζεται στο πρωτόκολλο Α.4. Από την έναρξη ισχύος της παρούσας συμφωνίας, οι εξαγωγές των προϊόντων που απαριθμούνται στο παράρτημα II και δεν υποβάλλονται σε ποσοτικά όρια υπόκεινται στο σύστημα διπλού ελέγχου που αναφέρεται στην παράγραφο 3.5. Μετά από διαβουλεύσεις, σύμφωνα με τις διαδικασίες που θεσπίζονται στο άρθρο 11, οι εξαγωγές προϊόντων του παραρτήματος I που δεν υποβάλλονται σε ποσοτικά όρια εκτός αυτών που απαριθμούνται στο παράρτημα II, είναι δυνατόν να υπόκεινται, με την έναρξη ισχύος της παρούσας συμφωνίας, στο σύστημα διπλού ελέγχου που αναφέρεται στην παράγραφο 2 ή σε σύστημα προηγούμενης επιτήρησης που θεσπίζει η Κοινότητα.6. Οι εξαγωγές υφασμάτων βιοτεχνικής παραγωγής, κατασκευασμένων σε ποδοκίνητους ή χειροκίνητους αργαλειούς, καθώς και ενδυμάτων ή άλλων ειδών που κατασκευάζονται διά χειρός από τέτοια υφάσματα και από παραδοσιακά λαϊκά προϊόντα της βιοτεχνίας που πρόκειται να καθοριστούν στο πλαίσιο των διαβουλεύσεων που προβλέπονται στο άρθρο 11, δεν υπάγονται σε ποσοτικούς περιορισμούς σύμφωνα με το άρθρο 4.Άρθρο 21. Οι εισαγωγές στην Κοινότητα των κλωστοϋφαντουργικών προϊόντων που καλύπτονται από την παρούσα συμφωνία δεν υπόκεινται στα ποσοτικά όρια που θεσπίζονται δυνάμει της παρούσας συμφωνίας, υπό την προϋπόθεση ότι τα εν λόγω προϊόντα δηλώνονται ως προοριζόμενα για επανεξαγωγή εκτός Κοινότητας στην αρχική τους κατάσταση ή μετά από μεταποίηση, στο πλαίσιο του διοικητικού συστήματος ελέγχου που εφαρμόζεται στην Κοινότητα.Ωστόσο, η διάθεση στην εγχώρια κατανάλωση προϊόντων που έχουν εισαχθεί στην Κοινότητα με τους προαναφερθέντες όρους, εξαρτάται από την προσκόμιση άδειας εξαγωγής εκδοθείσας από τις αρχές του Λάος και πιστοποιητικού καταγωγής, σύμφωνα με τις διατάξεις του πρωτοκόλλου Α.2. Όταν οι κοινοτικές αρχές έχουν αποδεικτικά στοιχεία σύμφωνα με τα οποία οι εισαγωγές κλωστοϋφαντουργικών προϊόντων καταλογίστηκαν σε κάποιο από τα ποσοτικά όρια που έχουν θεσπιστεί βάσει της παρούσας συμφωνίας, αλλά ότι τα προϊόντα αυτά στη συνέχεια επανεξήχθησαν εκτός Κοινότητας, τότε οι ανωτέρω αρχές ενημερώνουν εντός τεσσάρων εβδομάδων τις αρχές του Λάος για τις σχετικές ποσότητες προϊόντων και παρέχουν την άδεια για την εισαγωγή ίσων ποσοτήτων των


text: ιδίων προϊόντων, οι οποίες δεν καταλογίζονται στο ποσοτικό όριο που έχει θεσπιστεί βάσει της παρούσας συμφωνίας για το τρέχον ή, κατά περίπτωση, για το επόμενο έτος.Άρθρο 3Σε περίπτωση που θεσπισθούν ποσοτικά όρια δυνάμει του άρθρου 4, εφαρμόζονται οι ακόλουθες διατάξεις:1. Σε οποιοδήποτε έτος εφαρμογής της συμφωνίας επιτρέπεται, για κάθε κατηγορία προϊόντων, η προχρησιμοποίηση μέρους του ποσοτικού ορίου που έχει ορισθεί για το επόμενο έτος, μέχρι ποσοστού 5 % του ποσοτικού ορίου που έχει ορισθεί για το τρέχον έτος εφαρμογής της συμφωνίας.Οι ποσότητες που παρέχονται εκ των προτέρων αφαιρούνται από τα αντίστοιχα ποσοτικά όρια που έχουν ορισθεί για το επόμενο έτος εφαρμογής της συμφωνίας.2. Επιτρέπεται για κάθε κατηγορία προϊόντων η μεταφορά ποσοτήτων που δεν έχουν χρησιμοποιηθεί κατά τη διάρκεια ενός έτους εφαρμογής της παρούσας συμφωνίας στο αντίστοιχο ποσοτικό όριο του επόμενου έτους, μέχρι ποσοστού 10 % του ποσοτικού ορίου που ισχύει για το τρέχον έτος εφαρμογής της συμφωνίας.3. Μεταβιβάσεις προϊόντων προς τις κατηγορίες της ομάδας I δεν επιτρέπονται από καμία κατηγορία, εκτός από τις ακόλουθες περιπτώσεις:- επιτρέπονται οι μεταβιβάσεις μεταξύ των κατηγοριών 2 και 3 και από την κατηγορία 1 προς τις κατηγορίες 2 και 3 μέχρι ποσοστού 12 % των ποσοτικών ορίων που ισχύουν για την κατηγορία προς την οποία πραγματοποιείται η μεταβίβαση,- επιτρέπονται οι μεταβιβάσεις μεταξύ των κατηγοριών 4, 5, 6, 7 και 8 μέχρι ποσοστού 12 % του ποσοτικού ορίου που ισχύει για την κατηγορία προς την οποία πραγματοποιείται η μεταβίβαση.Επιτρέπονται οι μεταβιβάσεις προς οποιαδήποτε κατηγορία των ομάδων II, III, IV και V από μία ή περισσότερες κατηγορίες των ομάδων I, II, III, IV και V μέχρι ποσοστού 12 % του ποσοτικού ορίου που ισχύει για την κατηγορία προς την οποία πραγματοποιείται η μεταβίβαση.4. Στο παράρτημα I της παρούσας συμφωνίας, παρατίθεται ο πίνακας ισοδυναμίας που εφαρμόζεται για τις μεταβιβάσεις που αναφέρονται ανωτέρω.5. Η αύξηση σε οποιαδήποτε κατηγορία προϊόντων, που οφείλεται στη σωρευτική εφαρμογή των διατάξεων των ως άνω σημείων 1, 2 και 3 κατά τη διάρκεια ενός έτους εφαρμογής της παρούσας συμφωνίας, δεν επιτρέπεται να υπερβαίνει τα ακόλουθα όρια:- 17 % για τις κατηγορίες προϊόντων των ομάδων I, II, III, IV και V.6. Η εφαρμογή των διατάξεων των σημείων 1, 2 και 3 απαιτείται να γνωστοποιείται από τις αρχές του Λάος τουλάχιστον δεκαπέντε ημέρες νωρίτερα.Άρθρο 41. Οι εξαγωγές των κλωστοϋφαντουργικών προϊόντων που απαριθμούνται στο παράρτημα I της παρούσας συμφωνίας είναι δυνατό να υποβληθούν σε ποσοτικά όρια βάσει των όρων που θεσπίζονται στις ακόλουθες παραγράφους.2. Σε περίπτωση που η Κοινότητα διαπιστώνει, στο πλαίσιο του υφιστάμενου διοικητικού συστήματος ελέγχου, ότι το ύψος των εισαγωγών προϊόντων καταγωγής Λάος για συγκεκριμένη κατηγορία προϊόντων που περιλαμβάνεται στο παράρτημα I υπερβαίνει, σε σχέση με το συνολικό όγκο των εισαγωγών στην Κοινότητα για το προηγούμενο έτος των προϊόντων που ανήκουν στην ίδια κατηγορία, ανεξαρτήτως προέλευσης, τα ακόλουθα ποσοστά:- 2 % για τις κατηγορίες προϊόντων της ομάδας I,- 8 % για τις κατηγορίες προϊόντων της ομάδας II,- 15 % για τις κατηγορίες προϊόντων των ομάδων III, IV και V,δύναται να ζητεί την έναρξη διαβουλεύσεων σύμφωνα με τη διαδικασία που περιγράφεται στο άρθρο 11 της παρούσας συμφωνίας,

type: contracts

jurisdiction: EU


text: με σκοπό την επίτευξη συμφωνίας, όσον αφορά το κατάλληλο ποσοτικό όριο για την εν λόγω κατηγορία προϊόντων.3. Μέχρις ότου εξευρεθεί αμοιβαία ικανοποιητική λύση, το Λάος αναλαμβάνει την υποχρέωση να αναστείλει ή να περιορίσει, από την ημερομηνία γνωστοποίησης του αιτήματος για την έναρξη των διαβουλεύσεων και σε επίπεδο που ορίζει η Κοινότητα, τις εξαγωγές προϊόντων της οικείας κατηγορίας προς την Κοινότητα ή προς μία ή περισσότερες περιοχές της κοινοτικής αγοράς που καθορίζει η Κοινότητα.Η Κοινότητα επιτρέπει την εισαγωγή προϊόντων της εν λόγω κατηγορίας, τα οποία απεστάλησαν από το Λάος πριν από την ημερομηνία υποβολής του αιτήματος για την έναρξη διαβουλεύσεων.4. Εάν οι διαβουλεύσεις δεν επιτρέψουν στα συμβαλλόμενα μέρη να καταλήξουν σε ικανοποιητική λύση εντός της προθεσμίας που τάσσει το άρθρο 11, η Κοινότητα έχει το δικαίωμα να επιβάλει οριστικό ποσοτικό όριο σε ετήσιο επίπεδο όχι κατώτερο εκείνου που προκύπτει από την εφαρμογή της μεθόδου της παραγράφου 2 ή του 106 % του επιπέδου των εισαγωγών που πραγματοποιήθηκαν κατά το ημερολογιακό έτος που προηγείται εκείνου κατά τη διάρκεια του οποίου οι εισαγωγές υπερέβησαν το επίπεδο που προκύπτει από την εφαρμογή της μεθόδου της παραγράφου 2, με συνέπεια τη διατύπωση αιτήματος για τη διενέργεια διαβουλεύσεων, όποιο εκ των δύο είναι το ανώτερο.Το ετήσιο επίπεδο που καθορίζεται με αυτόν τον τρόπο αναθεωρείται προς τα άνω κατόπιν διαβουλεύσεων, σύμφωνα με τη διαδικασία που αναφέρεται στο άρθρο 11, με σκοπό την εκπλήρωση των προϋποθέσεων που ορίζονται στην παράγραφο 2, εφόσον κάτι τέτοιο επιβάλλεται από την εξέλιξη των συνολικών εισαγωγών στην Κοινότητα του υπό εξέταση προϊόντος.5. Ο ετήσιος ρυθμός αύξησης των ποσοτικών ορίων που επιβάλλονται δυνάμει του παρόντος άρθρου καθορίζεται σύμφωνα με τις διατάξεις του πρωτοκόλλου Β.6. Οι διατάξεις του παρόντος άρθρου δεν εφαρμόζονται, εφόσον τα ποσοστά που καθορίζονται στην παράγραφο 2 είναι αποτέλεσμα μείωσης του συνολικού όγκου των εισαγωγών της Κοινότητας και όχι αύξησης των εξαγωγών προϊόντων καταγωγής Λάος.7. Σε περίπτωση εφαρμογής των παραγράφων 2, 3 και 4, το Λάος υποχρεούται να χορηγεί άδειες εξαγωγής για τα προϊόντα που καλύπτουν συμβάσεις συναφθείσες πριν από την επιβολή του ποσοτικού ορίου, μέχρι του ύψους του ποσοτικού ορίου που έχει ορισθεί.8. Μέχρι την ημερομηνία γνωστοποίησης των στατιστικών δεδομένων που προβλέπει το άρθρο 9 παράγραφος 6, οι διατάξεις της παραγράφου 2 του παρόντος άρθρου εφαρμόζονται με βάση τα ετήσια στατιστικά δεδομένα που έχει γνωστοποιήσει η Κοινότητα κατά το παρελθόν.Άρθρο 51. Για να εξασφαλισθεί η αποτελεσματική εφαρμογή της παρούσας συμφωνίας, η Κοινότητα και το Λάος συμφωνούν να συνεργάζονται πλήρως, ώστε να αποτρέπουν, να διερευνούν και να λαμβάνουν όλα τα απαραίτητα νομικά ή/και διοικητικά μέτρα κατά της καταστρατήγησης της παρούσας συμφωνίας μέσω της μεταφόρτωσης, της αλλαγής δρομολογίου, της ψευδούς δήλωσης περί της χώρας ή του τόπου καταγωγής, της πλαστογράφησης εγγράφων, της ψευδούς δήλωσης περί της περιεκτικότητας σε ίνες, της εσφαλμένης περιγραφής των ποσοτήτων ή της κατάταξης των εμπορευμάτων ή με οποιονδήποτε άλλο τρόπο. Αντιστοίχως, το Λάος και η Κοινότητα συμφωνούν να θεσπίσουν τις αναγκαίες νομικές διατάξεις και διοικητικές διαδικασίες που θα επιτρέπουν την ανάληψη αποτελεσματικής δράσης για την καταπολέμηση των καταστρατηγήσεων αυτής της μορφής, συμπεριλαμβανομένης της θέσπισης νομικά δεσμευτικών κατασταλτικών μέτρων κατά


text: των ενεχομένων εξαγωγέων ή/και εισαγωγέων.2. Σε περίπτωση που η Κοινότητα θεωρεί, βάσει των πληροφοριών που διαθέτει, ότι οι διατάξεις της παρούσας συμφωνίας καταστρατηγούνται, διενεργεί διαβουλεύσεις με το Λάος, προκειμένου να εξευρεθεί αμοιβαία ικανοποιητική λύση. Οι εν λόγω διαβουλεύσεις διενεργούνται το συντομότερο δυνατόν και πάντως το αργότερο εντός 30 ημερών από την ημερομηνία διατύπωσης του σχετικού αιτήματος.3. Μέχρι να γίνουν γνωστά τα αποτελέσματα των διαβουλεύσεων που αναφέρονται στην παράγραφο 2, το Λάος λαμβάνει, προληπτικά, εφόσον το ζητήσει η Κοινότητα, όλα τα αναγκαία μέτρα για να εξασφαλίσει ότι, όταν υπάρχουν επαρκείς αποδείξεις για την καταστρατήγηση, είναι δυνατό να πραγματοποιούνται προσαρμογές των ποσοτικών ορίων που καθορίζονται βάσει του άρθρου 4, δυνάμενες να συμφωνηθούν στο πλαίσιο των διαβουλεύσεων που αναφέρονται στην παράγραφο 2 για το έτος ποσοστώσεων, κατά το οποίο διατυπώθηκε το αίτημα για έναρξη διαβουλεύσεων σύμφωνα με την παράγραφο 2 ή για το επόμενο έτος, σε περίπτωση που έχει εξαντληθεί το όριο για το τρέχον έτος.4. Σε περίπτωση που τα συμβαλλόμενα μέρη αδυνατούν, στο πλαίσιο των διαβουλεύσεων που αναφέρονται στην παράγραφο 2, να καταλήξουν σε αμοιβαία ικανοποιητική λύση, η Κοινότητα έχει το δικαίωμα:α) όταν υπάρχουν επαρκείς αποδείξεις ότι προϊόντα καταγωγής Λάος εισήχθησαν κατά καταστρατήγηση της παρούσας συμφωνίας, να καταλογίζει τις σχετικές ποσότητες στα ποσοτικά όρια που καθορίζονται βάσει του άρθρου 4·β) όταν υπάρχουν επαρκείς αποδείξεις ότι υπήρξε ψευδής δήλωση για την περιεκτικότητα σε ίνες, τις ποσότητες, την περιγραφή ή την κατάταξη προϊόντων καταγωγής Λάος, να αρνηθεί να επιτρέψει την εισαγωγή των υπό εξέταση προϊόντων·γ) όταν προκύπτει ότι προϊόντα μη καταγόμενα από το Λάος διέρχονται από το έδαφος της χώρας αυτής σε περίπτωση μεταφόρτωσης ή αλλαγής δρομολογίου, να επιβάλει ποσοτικά όρια στα ίδια προϊόντα καταγωγής Λάος, εφόσον δεν υπόκεινται ήδη σε ποσοτικά όρια ή να λάβει οποιοδήποτε άλλο κατάλληλο μέτρο.5. Τα συμβαλλόμενα μέρη συμφωνούν να καθιερώσουν σύστημα διοικητικής συνεργασίας για την πρόληψη και την αποτελεσματική αντιμετώπιση όλων των προβλημάτων που προκύπτουν από την καταστρατήγηση, σύμφωνα με τις διατάξεις του πρωτοκόλλου Α.Άρθρο 61. Το Λάος υποχρεούται να ελέγχει τις εξαγωγές προϊόντων του που υπόκεινται σε περιορισμούς ή επιτήρηση στην Κοινότητα. Σε περίπτωση ξαφνικής και ζημιογόνου αλλαγής στις παραδοσιακές εμπορικές ροές, η Κοινότητα έχει το δικαίωμα να ζητήσει τη διενέργεια διαβουλεύσεων για την εξεύρεση ικανοποιητικής λύσης στα προβλήματα αυτά. Οι διαβουλεύσεις διενεργούνται εντός δεκαπέντε εργάσιμων ημερών από την ημερομηνία διατύπωσης του σχετικού κοινοτικού αιτήματος.2. Το Λάος καταβάλλει κάθε προσπάθεια για να διασφαλίζει ότι οι εξαγωγές προς την Κοινότητα κλωστοϋφαντουργικών προϊόντων που υπόκεινται σε ποσοτικά όρια πραγματοποιούνται με όσο το δυνατό πιο ισόρροπο τρόπο καθ' όλη τη διάρκεια του έτους, λαμβανομένων ιδίως δεόντως υπόψη των εποχιακών παραγόντων.Άρθρο 7Σε περίπτωση καταγγελίας της παρούσας συμφωνίας, όπως προβλέπεται στο άρθρο 14 παράγραφος 3, τα ποσοτικά όρια που καθορίζονται δυνάμει της παρούσας συμφωνίας μειώνονται αναλόγως του χρόνου, εκτός αν τα συμβαλλόμενα μέρη αποφασίσουν άλλως με κοινή συμφωνία.Άρθρο 81. Η κατάταξη των προϊόντων που καλύπτονται από την παρούσα συμφωνία βασίζεται στη δασμολογική και στατιστική ονοματολογία της Κοινότητας (εφεξής "συνδυασμένη ονοματολογία" ή σε συντομογραφία "ΣΟ") και στις τροποποιήσεις της.Κάθε φορά που κάποια απόφαση για την κατάταξη ενός προϊόντος που διέπεται από την παρούσα


text: συμφωνία έχει ως αποτέλεσμα τη μεταβολή της πρακτικής κατάταξης ή τη μεταβολή κατηγορίας του προϊόντος αυτού, το εν λόγω προϊόν υπάγεται στο εμπορικό καθεστώς που εφαρμόζεται στην πρακτική ή την κατηγορία που αντιστοιχούν στο προϊόν αυτό μετά τις ανωτέρω μεταβολές.Οποιαδήποτε τροποποίηση της συνδυασμένης ονοματολογίας (ΣΟ), η οποία επέρχεται σύμφωνα με τις διαδικασίες που ισχύουν στην Κοινότητα για τις κατηγορίες προϊόντων που καλύπτονται από την παρούσα συμφωνία ή οποιαδήποτε απόφαση σχετικά με την κατάταξη των αγαθών, δεν επιτρέπεται να έχουν ως συνέπεια τη μείωση των ποσοτικών ορίων που επιβάλλονται βάσει της παρούσας συμφωνίας.2. Η καταγωγή των προϊόντων που καλύπτονται από την παρούσα συμφωνία καθορίζεται σύμφωνα με τους κανόνες που ισχύουν στην Κοινότητα.Οποιαδήποτε τροποποίηση των εν λόγω κανόνων καταγωγής ανακοινώνεται στο Λάος και δεν επιτρέπεται να έχει ως συνέπεια τη μείωση κάποιου από τα ποσοτικά όρια που θεσπίζονται δυνάμει της παρούσας συμφωνίας.Οι διαδικασίες ελέγχου της καταγωγής των προϊόντων που αναφέρονται παραπάνω καθορίζονται στο πρωτόκολλο Α.Άρθρο 91. Το Λάος παρέχει στην Επιτροπή ακριβή στατιστικά στοιχεία σχετικά με όλες τις άδειες εξαγωγής που εκδίδει για τις κατηγορίες κλωστοϋφαντουργικών προϊόντων, οι οποίες υπόκεινται στα ποσοτικά όρια που θεσπίζονται δυνάμει της παρούσας συμφωνίας ή σε σύστημα διπλού ελέγχου· τα ως άνω στοιχεία παρουσιάζονται με βάση τις ποσότητες και την αξία των προϊόντων και ταξινομούνται ανά κράτος μέλος της Κοινότητας.2. Η Κοινότητα διαβιβάζει στις αρχές του Λάος ακριβή στατιστικά στοιχεία με τις άδειες εισαγωγής που χορηγούν οι κοινοτικές αρχές, καθώς και στατιστικά στοιχεία για τις εισαγωγές των προϊόντων που καλύπτονται από το σύστημα του άρθρου 4 παράγραφος 2.3. Τα στοιχεία που αναφέρονται παραπάνω διαβιβάζονται, για όλες τις κατηγορίες προϊόντων, πριν από το τέλος του μήνα που ακολουθεί τον μήνα στον οποίον αναφέρονται τα στατιστικά στοιχεία.4. Μετά από αίτηση της Κοινότητας, το Λάος παρέχει στατιστικά στοιχεία για τις εισαγωγές όλων των προϊόντων που υπάγονται στο παράρτημα I.5. Σε περίπτωση που διαπιστώνεται, έπειτα από ανάλυση των στοιχείων που έχουν ανταλλαγεί, ότι υπάρχουν σημαντικές αποκλίσεις μεταξύ των καταστάσεων εξαγωγών και των αντίστοιχων καταστάσεων εισαγωγών, είναι δυνατό να αρχίσουν διαβουλεύσεις σύμφωνα με τη διαδικασία που καθορίζεται στο άρθρο 11 της παρούσας συμφωνίας.6. Για την εφαρμογή του άρθρου 4, η Κοινότητα αναλαμβάνει την υποχρέωση να παρέχει στις αρχές του Λάος, πριν από τις 15 Απριλίου κάθε έτους, τα στατιστικά στοιχεία για το προηγούμενο έτος που αφορούν τις εισαγωγές όλων των κλωστοϋφαντουργικών προϊόντων που καλύπτονται από την παρούσα συμφωνία, ταξινομημένα ανά προμηθεύτρια χώρα και ανά κράτος μέλος της Κοινότητας.Άρθρο 10Τα συμβαλλόμενα μέρη συμφωνούν να εξετάζουν κάθε χρόνο την εξέλιξη του εμπορίου κλωστοϋφαντουργικών προϊόντων και ενδυμάτων, στο πλαίσιο των διαβουλεύσεων που προβλέπονται στο άρθρο 11 και με βάση τα στατιστικά στοιχεία που αναφέρονται στο άρθρο 9.Άρθρο 111. Εκτός από τις περιπτώσεις για τις οποίες η παρούσα συμφωνία προβλέπει άλλως, οι διαδικασίες διαβουλεύσεων που αναφέρονται στην παρούσα συμφωνία διέπονται από τις ακόλουθες διατάξεις:- οι διαβουλεύσεις διενεργούνται στο μέτρο του δυνατού ανά τακτά χρονικά διαστήματα. Επίσης, είναι δυνατή η διενέργεια πρόσθετων διαβουλεύσεων για συγκεκριμένα θέματα,- οποιαδήποτε αίτηση για τη διενέργεια διαβουλεύσεων κοινοποιείται γραπτώς στο άλλο συμβαλλόμενο μέρος,- όταν χρειάζεται, η αίτηση για τη διενέργεια διαβουλεύσεων ακολουθείται


text: εντός εύλογου χρονικού διαστήματος, το οποίο σε καμία περίπτωση δεν είναι δυνατό να υπερβεί τις δεκαπέντε ημέρες από την κοινοποίηση της αίτησης, από έκθεση στην οποία αναφέρονται οι περιστάσεις που, κατά την άποψη του αιτούντος συμβαλλόμενου μέρους, δικαιολογούν την υποβολή μιας τέτοιας αίτησης,- τα συμβαλλόμενα μέρη αρχίζουν διαβουλεύσεις το αργότερο εντός ενός μηνός από την κοινοποίηση της αίτησης, με σκοπό την επίτευξη συμφωνίας ή αμοιβαία αποδεκτής λύσης το αργότερο εντός ενός επιπλέον μηνός,- η προθεσμία ενός μηνός που τάσσεται ανωτέρω για την επίτευξη συμφωνίας ή αμοιβαία αποδεκτής λύσης είναι δυνατό να παραταθεί με κοινή συμφωνία.2. Η Κοινότητα δύναται να ζητήσει τη διενέργεια διαβουλεύσεων σύμφωνα με την παράγραφο 1, σε περίπτωση που διαπιστώνει ότι, κατά τη διάρκεια συγκεκριμένου έτους εφαρμογής της παρούσας συμφωνίας, ανακύπτουν δυσχέρειες για την Κοινότητα ή κάποια από τις περιφέρειές της, λόγω απότομης και σημαντικής αύξησης, σε σύγκριση με το προηγούμενο έτος, των εισαγωγών συγκεκριμένης κατηγορίας προϊόντων της ομάδας I που υπόκειται στα ποσοτικά όρια, τα οποία θεσπίζονται δυνάμει της παρούσας συμφωνίας.3. Κατόπιν αιτήματος οποιoυδήποτε από τα συμβαλλόμενα μέρη, διενεργούνται διαβουλεύσεις σχετικά με οποιοδήποτε πρόβλημα ανακύψει από την εφαρμογή της παρούσας συμφωνίας. Οι διαβουλεύσεις που διενεργούνται κατ' εφαρμογήν του παρόντος άρθρου αντιμετωπίζονται με πνεύμα συνεργασίας και με την επιθυμία διευθέτησης των διαφορών που υφίστανται μεταξύ των συμβαλλομένων μερών.Άρθρο 12Προκειμένου περί της πνευματικής ιδιοκτησίας, με αίτηση οποιουδήποτε από τα συμβαλλόμενα μέρη, διενεργούνται διαβουλεύσεις σύμφωνα με τη διαδικασία που προβλέπεται στο άρθρο 11 με σκοπό την εξεύρεση δίκαιης λύσης σε προβλήματα που ανακύπτουν σε σχέση με την προστασία των σημάτων, σχεδίων ή υποδειγμάτων ειδών ένδυσης και κλωστοϋφαντουργικών προϊόντων.Άρθρο 13Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας και υπό τους όρους που προβλέπει η συνθήκη αυτή και, αφετέρου, στο έδαφος του Λάος.Άρθρο 141. Η παρούσα συμφωνία αρχίζει να ισχύει την πρώτη ημέρα του μήνα που ακολουθεί την ημερομηνία κατά την οποία τα συμβαλλόμενα μέρη γνωστοποιούν αμοιβαία την ολοκλήρωση των αναγκαίων για το σκοπό αυτό διαδικασιών. Εν τω μεταξύ, εφαρμόζεται προσωρινά, υπό τον όρο της αμοιβαιότητας.2. Η παρούσα συμφωνία εφαρμόζεται έως τις 31 Δεκεμβρίου 2004. Πριν από την προσχώρηση του Λάος στον ΠΟΕ, η λειτουργία της παρούσας συμφωνίας θα επανεξεταστεί, ώστε να ληφθούν υπόψη οι συνέπειές της.3. Οποιοδήποτε από τα συμβαλλόμενα μέρη δύναται, ανά πάσα στιγμή, να προτείνει τροποποιήσεις της παρούσας συμφωνίας ή να την καταγγείλει, υπό τον όρο ότι κοινοποιεί σχετική ειδοποίηση τουλάχιστον έξι μήνες πριν. Στην περίπτωση αυτή, η παρούσα συμφωνία παύει να ισχύει με τη λήξη της προθεσμίας που τάσσει η ειδοποίηση.4. Τα συμβαλλόμενα μέρη συμφωνούν να αρχίσουν διαβουλεύσεις το αργότερο έξι μήνες πριν από τη λήξη ισχύος της παρούσας συμφωνίας, για να εξετάσουν τη δυνατότητα σύναψης νέας συμφωνίας.5. Τα παραρτήματα, τα πρωτόκολλα, τα εγκεκριμένα πρακτικά και οι επιστολές που έχουν ανταλλαγεί ή επισυνάπτονται στην παρούσα συμφωνία, αποτελούν αναπόσπαστο τμήμα αυτής.Άρθρο 15Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα, καθώς και στη γλώσσα του Λάος και όλα τα κείμενα είναι εξίσου αυθεντικά.Hecho en Bruselas, el veintiuno


text: de noviembre del dos mil dos./Udfærdiget i Bruxelles den enogtyvende november to tusind og to./Geschehen zu Brüssel am einundzwanzigsten November zweitausendundzwei./Έγινε στις Βρυξέλλες, στις είκοσι μία Νοεμβρίου δύο χιλιάδες δύο./Done at Brussels on the twenty-first day of November in the year two thousand and two./Fait à Bruxelles, le vingt-et-un novembre deux mille deux./Fatto a Bruxelles, addì ventuno novembre duemiladue./Gedaan te Brussel, de eenentwintigste november tweeduizendtwee./Feito em Bruxelas, em vinte e um de Novembro de dois mil e dois./Tehty Brysselissä kahdentenakymmenentenäensimmäisenä päivänä marraskuuta vuonna kaksituhattakaksi./Som skedde i Bryssel den tjugoförsta november tjugohundratvå.>PIC FILE= "L_2003016EL.002801.TIF">Por la Comunidad Europea/For Det Europæiske Fællesskab/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/För Europeiska gemenskapen>PIC FILE= "L_2003016EL.002802.TIF">>PIC FILE= "L_2003016EL.002803.TIF">ΠΑΡΑΡΤΗΜΑ ΙΚΛΩΣΤΟΫΦΑΝΤΟΥΡΓΙΚΑ ΠΡΟΪΟΝΤΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 11. Με την επιφύλαξη των κανόνων ερμηνείας της συνδυασμένης ονοματολογίας, η διατύπωση της περιγραφής των προϊόντων θεωρείται ότι έχει ενδεικτική και μόνο σημασία, δεδομένου ότι τα προϊόντα που υπάγονται σε κάθε κατηγορία καθορίζονται, στο πλαίσιο του παρόντος παραρτήματος, από τους αντίστοιχους κωδικούς ΣΟ. Όταν πριν από τον κωδικό ΣΟ τίθεται η ένδειξη "ex", τα προϊόντα που καλύπτονται σε κάθε κατηγορία καθορίζονται από το πεδίο εφαρμογής του κωδικού ΣΟ και της αντίστοιχης περιγραφής.2. Ελλείψει διευκρινίσεων ως προς τη συστατική ύλη των προϊόντων των κατηγοριών 1 έως 114, τα προϊόντα αυτά θεωρούνται ότι συνίστανται αποκλειστικά από μαλλί ή τρίχες εκλεκτής ποιότητας, βαμβάκι ή συνθετικές ή τεχνητές ίνες.3. Τα ενδύματα που δεν παρουσιάζουν χαρακτηριστικά ενδυμάτων αντρών ή αγοριών ή ενδυμάτων γυναικών ή κοριτσιών κατατάσσονται στα τελευταία.4. Η διατύπωση "ενδύματα για βρέφη" περιλαμβάνει τα ενδύματα μέχρι και το εμπορικό μέγεθος 86.>ΘΕΣΗ ΠΙΝΑΚΑ>ΠΑΡΑΡΤΗΜΑ IIΠροϊόντα χωρίς ποσοτικά όρια, που υπόκεινται στο σύστημα διπλού ελέγχου, το οποίο αναφέρεται στο άρθρο 1 παράγραφος 4 της συμφωνίας.(Οι πλήρεις περιγραφές των κατηγοριών που απαριθμούνται στο παρόν παράρτημα, παρατίθενται στο παράρτημα Ι της συμφωνίας)Κατηγορίες:45678212878ΠΡΩΤΟΚΟΛΛΟ ΑΤΙΤΛΟΣ IΚΑΤΑΤΑΞΗΆρθρο 11. Οι αρμόδιες αρχές της Κοινότητας αναλαμβάνουν την υποχρέωση να ενημερώνουν το Λάος για οποιαδήποτε μεταβολή της συνδυασμένης ονοματολογίας (ΣΟ), πριν από την ημερομηνία έναρξης ισχύος αυτής της μεταβολής στην Κοινότητα.2. Οι αρμόδιες αρχές της Κοινότητας αναλαμβάνουν την υποχρέωση να ενημερώνουν τις αρμόδιες αρχές του Λάος για οποιαδήποτε απόφαση σχετικά με την κατάταξη των προϊόντων που υπάγονται στη συμφωνία, το αργότερο εντός ενός μηνός από τη λήψη της. Η εν λόγω γνωστοποίηση περιλαμβάνει:α) περιγραφή των σχετικών προϊόντων·β) την αντίστοιχη κατηγορία, καθώς και τους σχετικούς κωδικούς ΣΟ·γ) τους λόγους που οδήγησαν στην απόφαση.3. Στις περιπτώσεις κατά τις οποίες η απόφαση κατάταξης συνεπάγεται τη μεταβολή της πρακτικής για την κατάταξη ή την αλλαγή κατηγορίας οποιουδήποτε από τα προϊόντα που διέπονται από την συμφωνία, οι αρμόδιες αρχές της Κοινότητας τάσσουν προθεσμία 30 ημερών από την ημερομηνία της σχετικής γνωστοποίησης εκ μέρους της Κοινότητας για τη θέση σε ισχύ της απόφασης. Τα προϊόντα που έχουν αποσταλεί πριν από την ημερομηνία έναρξης ισχύος της απόφασης εξακολουθούν να υπάγονται στην προγενέστερη πρακτική κατάταξης, υπό τον όρο ότι τα εν λόγω προϊόντα προσκομίζονται για εισαγωγή στην Κοινότητα εντός προθεσμίας 60 ημερών από την ημερομηνία αυτή.4. Σε περίπτωση κατά την


text: οποία απόφαση της Κοινότητας για κατάταξη συνεπάγεται μεταβολή της πρακτικής για την κατάταξη ή την αλλαγή κατηγορίας για κάποιο από τα προϊόντα που υπάγονται στην συμφωνία και με τον τρόπο αυτό θίγει μια από τις κατηγορίες που υπόκεινται σε ποσοτικά όρια, τα συμβαλλόμενα μέρη συμφωνούν να αρχίσουν διαβουλεύσεις σύμφωνα με τις διαδικασίες που περιγράφονται στο άρθρο 11 της συμφωνίας, προκειμένου να τηρηθεί η υποχρέωση που προβλέπεται στο άρθρο 8 παράγραφος 1 δεύτερο εδάφιο της συμφωνίας.5. Σε περίπτωση διάστασης απόψεων μεταξύ του Λάος και των αρμόδιων αρχών της Κοινότητας στο σημείο εισόδου της Κοινότητας σχετικά με την κατάταξη των προϊόντων που καλύπτονται από την παρούσα συμφωνία, η κατάταξή τους βασίζεται προσωρινά στα στοιχεία που προσκομίζει η Κοινότητα, μέχρι να ολοκληρωθούν οι διαβουλεύσεις που διενεργούνται σύμφωνα με το άρθρο 11 της συμφωνίας για την επίτευξη συμφωνίας όσον αφορά την οριστική κατάταξη του υπό εξέταση προϊόντος.ΤΙΤΛΟΣ IIΚΑΤΑΓΩΓΗΆρθρο 21. Τα προϊόντα καταγωγής Λάος που προορίζονται για εξαγωγή στην Κοινότητα σύμφωνα με τις ρυθμίσεις της συμφωνίας συνοδεύονται από πιστοποιητικό καταγωγής Λάος, σύμφωνο με το υπόδειγμα που προσαρτάται στο παρόν πρωτόκολλο.2. Το πιστοποιητικό καταγωγής θεωρείται από τις αρμόδιες δημόσιες αρχές του Λάος, εφόσον τα υπό εξέταση προϊόντα μπορούν να θεωρηθούν ως καταγόμενα από το Λάος σύμφωνα με τις διατάξεις που ισχύουν για το θέμα αυτό στην Κοινότητα.3. Ωστόσο, τα προϊόντα των ομάδων III, IV και V μπορούν να εισάγονται στην Κοινότητα σύμφωνα με τις ρυθμίσεις που θεσπίζονται στην συμφωνία, με την προσθήκη δήλωσης του εξαγωγέα στο τιμολόγιο ή άλλο εμπορικό έγγραφο ότι τα εν λόγω προϊόντα κατάγονται από το Λάος, σύμφωνα με τους ισχύοντες στην Κοινότητα σχετικούς κανόνες.4. Το πιστοποιητικό καταγωγής που αναφέρεται στην παράγραφο 1 δεν απαιτείται για την εισαγωγή εμπορευμάτων που καλύπτονται από πιστοποιητικό καταγωγής τύπου Α, συμπληρωμένο σύμφωνα με τις αντίστοιχες κοινοτικές διατάξεις, προκειμένου τα εμπορεύματα αυτά να τύχουν γενικευμένων δασμολογικών προτιμήσεων.Άρθρο 3Το πιστοποιητικό καταγωγής εκδίδεται μόνον κατόπιν γραπτής αιτήσεως εκ μέρους του εξαγωγέα ή, με ευθύνη του εξαγωγέα, εκ μέρους του εξουσιοδοτημένου αντιπροσώπου του. Οι αρμόδιες αρχές του Λάος εξασφαλίζουν την ορθή συμπλήρωση του πιστοποιητικού καταγωγής και, προς τον σκοπό αυτό, ζητούν την προσκόμιση οποιουδήποτε απαραίτητου δικαιολογητικού ή διενεργούν οποιονδήποτε έλεγχο θεωρούν σκόπιμο.Άρθρο 4Σε περίπτωση κατά την οποία έχουν θεσπισθεί διαφορετικά κριτήρια για τον προσδιορισμό της καταγωγής προϊόντων που υπάγονται στην ίδια κατηγορία, τα πιστοποιητικά ή οι δηλώσεις καταγωγής πρέπει να περιλαμβάνουν επαρκώς λεπτομερή περιγραφή των εμπορευμάτων, ώστε να καθίσταται δυνατός ο προσδιορισμός του κριτηρίου που εφαρμόστηκε για την έκδοση του πιστοποιητικού ή τη σύνταξη της δήλωσης.Άρθρο 5Η διαπίστωση ασήμαντων ανακολουθιών μεταξύ των στοιχείων που αναγράφει το πιστοποιητικό καταγωγής και εκείνων που αναφέρονται στα έγγραφα που προσκομίζονται στο τελωνείο για τη διεκπεραίωση των διατυπώσεων εισαγωγής των εμπορευμάτων, δεν συνεπάγεται αυτοδικαίως τη θέση υπό αμφισβήτηση των στοιχείων που αναφέρονται στο πιστοποιητικό.ΤΙΤΛΟΣ IIIΣΥΣΤΗΜΑ ΔΙΠΛΟΥ ΕΛΕΓΧΟΥΤμήμα 1ΕξαγωγήΆρθρο 6Οι αρμόδιες αρχές του Λάος εκδίδουν άδεια εξαγωγής για κάθε αποστολή από το Λάος κλωστοϋφαντουργικών προϊόντων που υπόκεινται σε οριστικά ή προσωρινά ποσοτικά όρια, τα οποία θεσπίζονται δυνάμει του άρθρου 4 της συμφωνίας, μέχρι συμπληρώσεως των αντίστοιχων ποσοτικών ορίων, όπως ενδεχομένως έχουν τροποποιηθεί βάσει των άρθρων 3, 5


text: και 7 της συμφωνίας, καθώς και για κάθε αποστολή κλωστοϋφαντουργικών προϊόντων που υπόκεινται σε σύστημα διπλού ελέγχου χωρίς ποσοτικά όρια, όπως προβλέπεται στο άρθρο 1 παράγραφοι 4 και 5 της συμφωνίας.Άρθρο 71. Η άδεια εξαγωγής για προϊόντα που υπόκεινται σε ποσοτικά όρια δυνάμει της συμφωνίας πρέπει να είναι σύμφωνη με το υπόδειγμα 1 που προσαρτάται στο παρόν πρωτόκολλο και ισχύει για εξαγωγές στο σύνολο του τελωνειακού εδάφους, στο οποίο εφαρμόζεται η συνθήκη για την ίδρυση της Ευρωπαϊκής Κοινότητας.2. Στην περίπτωση που έχουν επιβληθεί ποσοτικά όρια δυνάμει της συμφωνίας, σε κάθε άδεια εξαγωγής πρέπει να πιστοποιείται, μεταξύ άλλων, ότι η ποσότητα του εν λόγω προϊόντος καταλογίστηκε στο ποσοτικό όριο που προβλέπεται για την κατηγορία των συγκεκριμένων προϊόντων και ότι η άδεια αυτή καλύπτει μόνον μία από τις κατηγορίες προϊόντων που υπόκεινται σε ποσοτικά όρια. Η άδεια επιτρέπεται να χρησιμοποιείται για μία ή για περισσότερες αποστολές των συγκεκριμένων προϊόντων.3. Για προϊόντα που υπόκεινται σε σύστημα διπλού ελέγχου χωρίς ποσοτικά όρια, η άδεια εξαγωγής πρέπει να είναι σύμφωνη με το υπόδειγμα 2 που προσαρτάται στο παρόν πρωτόκολλο. Η άδεια καλύπτει μόνον μία κατηγορία προϊόντων και μπορεί να χρησιμοποιείται για μία ή περισσότερες αποστολές των συγκεκριμένων προϊόντων. Ισχύει για εξαγωγές στο σύνολο του τελωνειακού εδάφους στο οποίο εφαρμόζεται η συνθήκη για την ίδρυση της Ευρωπαϊκής Κοινότητας.Άρθρο 8Οι αρμόδιες αρχές της Κοινότητας ενημερώνονται αμέσως για την ανάκληση ή των τροποποίηση οποιασδήποτε άδειας εξαγωγής που έχει ήδη εκδοθεί.Άρθρο 91. Οι εξαγωγές κλωστοϋφαντουργικών προϊόντων που υπόκεινται σε ποσοτικά όρια δυνάμει της συμφωνίας, καταλογίζονται στα ποσοτικά όρια που έχουν καθοριστεί για το έτος κατά το οποίο πραγματοποιήθηκε η αποστολή των εμπορευμάτων, ακόμη και εάν η άδεια εξαγωγής εκδόθηκε μετά την αποστολή.2. Για την εφαρμογή της παραγράφου 1, η αποστολή των εμπορευμάτων θεωρείται ότι πραγματοποιήθηκε κατά την ημερομηνία φόρτωσής τους στο αεροσκάφος, όχημα ή πλοίο με το οποίο εξάγονται.Άρθρο 10Η προσκόμιση άδειας εξαγωγής, κατ' εφαρμογή του κατωτέρω άρθρου 12, πραγματοποιείται το αργότερο στις 31 Μαρτίου του έτους που έπεται του έτους αποστολής των εμπορευμάτων που καλύπτει η άδεια.Τμήμα 2ΕισαγωγήΆρθρο 11Η εισαγωγή στην Κοινότητα κλωστοϋφαντουργικών προϊόντων που υπόκεινται σε ποσοτικά όρια ή σε σύστημα διπλού ελέγχου δυνάμει της συμφωνίας, εξαρτάται από την προσκόμιση άδειας εισαγωγής.Άρθρο 121. Οι αρμόδιες αρχές της Κοινότητας εκδίδουν την άδεια εισαγωγής που αναφέρεται στο ανωτέρω άρθρο 11, εντός πέντε εργάσιμων ημερών από την προσκόμιση από τον εισαγωγέα του πρωτοτύπου της αντίστοιχης άδειας εξαγωγής.2. Οι άδειες εισαγωγής σχετικά με προϊόντα που υπόκεινται σε ποσοτικά όρια δυνάμει της συμφωνίας, ισχύουν επί εξάμηνο από την ημερομηνία της έκδοσής τους, για εισαγωγές στο σύνολο του τελωνειακού εδάφους στο οποίο εφαρμόζεται η συνθήκη για την ίδρυση της Ευρωπαϊκής Κοινότητας.3. Οι άδειες εισαγωγής για προϊόντα που υπόκεινται σε σύστημα διπλού ελέγχου χωρίς ποσοτικά όρια, ισχύουν για έξι μήνες από την ημερομηνία της έκδοσής τους, για εισαγωγές στο σύνολο του τελωνειακού εδάφους στο οποίο εφαρμόζεται η συνθήκη για την ίδρυση της Ευρωπαϊκής Κοινότητας.4. Οι αρμόδιες αρχές της Κοινότητας ακυρώνουν άδεια εισαγωγής που έχει ήδη εκδοθεί, εάν ανακληθεί η αντίστοιχη άδεια εξαγωγής.Εντούτοις, εάν οι αρμόδιες αρχές της Κοινότητας ενημερωθούν σχετικά με την ανάκληση ή


text: ακύρωση της άδειας εξαγωγής μετά την εισαγωγή των προϊόντων στην Κοινότητα, οι αντίστοιχες ποσότητες καταλογίζονται στα ποσοτικά όρια που έχουν θεσπιστεί για τη συγκεκριμένη κατηγορία και το αντίστοιχο έτος ποσόστωσης.Άρθρο 131. Εάν οι αρμόδιες αρχές της Κοινότητας διαπιστώσουν ότι οι συνολικές ποσότητες που καλύπτονται από άδειες εξαγωγής εκδοθείσες από τις αρμόδιες αρχές του Λάος για μια συγκεκριμένη κατηγορία κατά τη διάρκεια οποιουδήποτε έτους, υπερβαίνουν το ποσοτικό όριο που θεσπίζεται σύμφωνα με το άρθρο 4 της συμφωνίας για τη συγκεκριμένη κατηγορία, όπως ενδεχομένως τροποποιείται από τα άρθρα 3, 5 και 7 της συμφωνίας, οι εν λόγω αρχές δύνανται να αναστείλουν την περαιτέρω έκδοση αδειών εισαγωγής. Στην περίπτωση αυτή, οι αρμόδιες αρχές της Κοινότητας ενημερώνουν αμέσως τις αρχές του Λάος σχετικά, και κινείται αμέσως η ειδική διαδικασία διαβουλεύσεων που ορίζεται στο άρθρο 11 της συμφωνίας.2. Οι αρμόδιες αρχές της Κοινότητας έχουν τη δυνατότητα να αρνηθούν την έκδοση αδειών εισαγωγής για εξαγωγές προϊόντων καταγωγής Λάος, που υπόκεινται σε ποσοτικά όρια ή σε σύστημα διπλού ελέγχου και τα οποία δεν καλύπτονται από άδειες εξαγωγής εκδοθείσες από το Λάος σύμφωνα με τις διατάξεις του παρόντος πρωτοκόλλου.Ωστόσο, με την επιφύλαξη της εφαρμογής του άρθρου 5 της συμφωνίας, εάν οι αρμόδιες αρχές της Κοινότητας επιτρέψουν την εισαγωγή των εν λόγω προϊόντων στην Κοινότητα, οι σχετικές ποσότητες δεν καταλογίζονται στα αντίστοιχα ποσοτικά όρια που θεσπίζονται δυνάμει της συμφωνίας, χωρίς τη ρητή συμφωνία των αρμόδιων αρχών του Λάος.ΤΙΤΛΟΣ IVΜΟΡΦΗ ΚΑΙ ΣΥΝΤΑΞΗ ΤΩΝ ΑΔΕΙΩΝ ΕΞΑΓΩΓΗΣ ΚΑΙ ΤΩΝ ΠΙΣΤΟΠΟΙΗΤΙΚΩΝ ΚΑΤΑΓΩΓΗΣ ΚΑΙ ΚΟΙΝΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΙΣ ΕΞΑΓΩΓΕΣ ΠΡΟΣ ΤΗΝ ΚΟΙΝΟΤΗΤΑΆρθρο 141. Η άδεια εξαγωγής και το πιστοποιητικό καταγωγής είναι δυνατόν να περιλαμβάνουν πρόσθετα αντίγραφα, που επισημαίνονται δεόντως ως τέτοια. Συντάσσονται στα αγγλικά ή τα γαλλικά. Σε περίπτωση που συμπληρώνονται ιδιοχείρως, οι καταχωρίσεις πρέπει να γίνονται με μελάνη και με κεφαλαία γράμματα.Τα εν λόγω έντυπα έχουν διαστάσεις 210 x 297 mm. Το χαρτί που χρησιμοποιείται πρέπει να είναι λευκό χαρτί γραφής, διαποτισμένο με κόλλα, χωρίς μηχανικούς πολτούς, βάρους τουλάχιστον 25 gr/m2. Αν τα έντυπα περιλαμβάνουν περισσότερα αντίγραφα, μόνον το πρώτο, που αποτελεί και το πρωτότυπο, τυπώνεται με κυματοειδή διάταξη γραμμών. Αυτό το αντίγραφο φέρει ευκρινώς την ένδειξη "πρωτότυπο" και τα άλλα αντίγραφα την ένδειξη "αντίγραφο". Μόνον το πρωτότυπο γίνεται δεκτό από τις αρμόδιες αρχές της Κοινότητας ως έγκυρο για εξαγωγή προς την Κοινότητα, σύμφωνα με τις διατάξεις της συμφωνίας.2. Κάθε έγγραφο φέρει τυποποιημένο αύξοντα αριθμό, έντυπο ή μη, με τον οποίο είναι δυνατή η εξατομίκευσή του.Ο αριθμός αυτός αποτελείται από τα παρακάτω στοιχεία:- δύο γράμματα που προσδιορίζουν τη χώρα εξαγωγής, ως εξής: LA- δύο γράμματα που προσδιορίζουν το κράτος μέλος, όπου προβλέπεται να πραγματοποιηθεί ο εκτελωνισμός, ως εξής:AT= ΑυστρίαBL= ΜπενελούξDE= Ομοσπονδιακή Δημοκρατία της ΓερμανίαςDK= ΔανίαEL= ΕλλάδαES= ΙσπανίαFI= ΦινλανδίαFR= ΓαλλίαGB= Ηνωμένο ΒασίλειοIE= ΙρλανδίαIT= ΙταλίαPT= ΠορτογαλίαSE= Σουηδία- μονοψήφιο αριθμό για τον προσδιορισμό του έτους στο οποίο αντιστοιχεί η ποσόστωση, ως εξής:2 για το 2002· 3 για το 2003· 4 για το 2004- διψήφιο αριθμό από το 01 έως το 99 για τον προσδιορισμό της συγκεκριμένης υπηρεσίας στo Λάος που έχει προβεί στην έκδοση του εγγράφου- πενταψήφιο αριθμό, από το 00001 έως το 99999, ο


text: οποίος αποδίδεται στο συγκεκριμένο κράτος μέλος όπου προβλέπεται να πραγματοποιηθεί ο εκτελωνισμός.Άρθρο 15Η άδεια εξαγωγής και το πιστοποιητικό καταγωγής είναι δυνατόν να εκδίδονται μετά την αποστολή των προϊόντων στα οποία αναφέρονται. Στις περιπτώσεις αυτές, πρέπει να φέρουν την ένδειξη "délivré à posteriori" ή την ένδειξη "issued rectrospectively".Άρθρο 161. Σε περίπτωση κλοπής, απώλειας ή καταστροφής της άδειας εξαγωγής ή του πιστοποιητικού καταγωγής, ο εξαγωγέας μπορεί να ζητήσει από τις αρμόδιες αρχές του Λάος που τα εξέδωσαν την έκδοση αντιγράφου βάσει των εγγράφων εξαγωγής που βρίσκονται στην κατοχή του. Το αντίγραφο κάθε πιστοποιητικού ή αδείας που εκδίδεται κατ' αυτόν τον τρόπο φέρει την ένδειξη "duplicata" ή "duplicate".2. Στο αντίγραφο πρέπει να αναγράφεται η ημερομηνία του πρωτοτύπου της αδείας εξαγωγής ή του πρωτότυπου του πιστοποιητικού καταγωγής.ΤΙΤΛΟΣ VΔΙΟΙΚΗΤΙΚΗ ΣΥΝΕΡΓΑΣΙΑΆρθρο 17Η Κοινότητα και το Λάος συνεργάζονται στενά για την εφαρμογή των διατάξεων του παρόντος πρωτοκόλλου. Προς τον σκοπό αυτό, αμφότερα τα μέρη διευκολύνουν κάθε επαφή και ανταλλαγή απόψεων, συμπεριλαμβανομένων και των τεχνικών ζητημάτων.Άρθρο 18Για την εξασφάλιση της ορθής εφαρμογής του παρόντος πρωτοκόλλου, η Κοινότητα και το Λάος παρέχουν αμοιβαία συνδρομή για τον έλεγχο της γνησιότητας και της ακρίβειας των αδειών εξαγωγής και των πιστοποιητικών καταγωγής που εκδίδονται και των δηλώσεων που συντάσσονται σύμφωνα με το παρόν πρωτόκολλο.Άρθρο 19Το Λάος διαβιβάζει στην Επιτροπή των Ευρωπαϊκών Κοινοτήτων τις ονομασίες και τις διευθύνσεις των αρχών που είναι αρμόδιες για την έκδοση και τον έλεγχο των αδειών εξαγωγής και των πιστοποιητικών καταγωγής, καθώς και δείγματα αποτυπωμάτων των σφραγίδων που χρησιμοποιούνται από τις εν λόγω αρχές και υποδείγματα των υπογραφών των υπαλλήλων που είναι επιφορτισμένοι με την υπογραφή των αδειών εξαγωγής και των πιστοποιητικών καταγωγής. Το Λάος ενημερώνει επίσης την Κοινότητα για κάθε μεταβολή που επέρχεται στα ανωτέρω στοιχεία.Άρθρο 201. Ο εκ των υστέρων έλεγχος των πιστοποιητικών καταγωγής και των αδειών εξαγωγής διενεργείται δειγματοληπτικά, ή όποτε οι αρμόδιες αρχές της Κοινότητας έχουν εύλογες αμφιβολίες όσον αφορά τη γνησιότητα του πιστοποιητικού ή της άδειας ή όσον αφορά την ακρίβεια των στοιχείων που αναφέρονται στην πραγματική καταγωγή των υπό εξέταση προϊόντων.2. Σε τέτοιες περιπτώσεις, οι αρμόδιες αρχές της Κοινότητας επιστρέφουν το πιστοποιητικό καταγωγής, την άδεια εξαγωγής ή αντίγραφο αυτών στις αρμόδιες αρχές του Λάος παραθέτοντας, εφόσον κρίνεται σκόπιμο, τους τυπικούς ή ουσιαστικούς λόγους για τους οποίους δικαιολογείται η διεξαγωγή έρευνας. Σε περίπτωση που έχει υποβληθεί τιμολόγιο, αυτό το τιμολόγιο ή αντίγραφό του επισυνάπτεται στο αντίστοιχο πιστοποιητικό, στην άδεια ή στο αντίγραφο αυτών. Οι αρμόδιες αρχές της Κοινότητας διαβιβάζουν, επίσης, κάθε πληροφορία που διαθέτουν και η οποία παρέχει ενδείξεις ότι τα στοιχεία που αναγράφει το εν λόγω πιστοποιητικό ή η άδεια είναι ανακριβή.3. Οι διατάξεις της ανωτέρω παραγράφου 1 εφαρμόζονται επίσης σε εκ των υστέρων ελέγχους των δηλώσεων καταγωγής, που αναφέρονται στο άρθρο 2.4. Τα πορίσματα των εκ των υστέρων ελέγχων που αναφέρονται στις παραγράφους 1 και 2 γνωστοποιούνται στις αρμόδιες αρχές της Κοινότητας, το αργότερο εντός τριμήνου. Οι πληροφορίες που γνωστοποιούνται αναφέρουν αν το επίδικο πιστοποιητικό, άδεια ή δήλωση αφορά τα εμπορεύματα που όντως εξήχθησαν και κατά πόσον τα εμπορεύματα αυτά είναι επιλέξιμα προς εξαγωγή υπό το καθεστώς που θεσπίζεται με τη


text: συμφωνία. Οι πληροφορίες πρέπει επίσης να περιλαμβάνουν, εφόσον ζητηθεί από την Κοινότητα, αντίγραφα όλων των δικαιολογητικών που είναι αναγκαία για τη διαπίστωση των πραγματικών περιστατικών, και ιδίως για τον προσδιορισμό της πραγματικής καταγωγής των εμπορευμάτων.Εφόσον από τις διενεργούμενες επαληθεύσεις συνάγεται ότι έχουν σημειωθεί συστηματικές παρατυπίες κατά τη χρήση των δηλώσεων καταγωγής, η Κοινότητα δύναται να υπαγάγει τις εισαγωγές των υπό εξέταση προϊόντων στις διατάξεις του άρθρου 2 παράγραφος 1.5. Αντίγραφα των πιστοποιητικών καταγωγής, καθώς και κάθε σχετικό εξαγωγικό έγγραφο, φυλάσσονται από τις αρμόδιες αρχές του Λάος, για τον εκ των υστέρων έλεγχο των πιστοποιητικών καταγωγής, τουλάχιστον επί τριετία.6. Η προσφυγή στη διαδικασία δειγματοληπτικού ελέγχου που προβλέπεται στο παρόν άρθρο δεν πρέπει να συνιστά κώλυμα για τη διάθεση στην κατανάλωση των συγκεκριμένων προϊόντων.Άρθρο 211. Σε περίπτωση που η διαδικασία επαλήθευσης, η οποία προβλέπεται στο άρθρο 20, ή τα στοιχεία που διαθέτουν οι αρμόδιες αρχές της Κοινότητας ή του Λάος υποδεικνύουν ή αφήνουν να διαφανεί ότι παραβιάζονται ή καταστρατηγούνται οι διατάξεις της συμφωνίας, τα δύο συμβαλλόμενα μέρη συνεργάζονται στενά και με την προσήκουσα ταχύτητα για την αποτροπή ή την επανόρθωση κάθε τέτοιας παραβίασης ή καταστρατήγησης.2. Προς τον σκοπό αυτό, οι αρμόδιες αρχές του Λάος διενεργούν, με δική τους πρωτοβουλία ή κατόπιν αιτήσεως της Κοινότητας, τις δέουσες έρευνες σχετικά με τις εργασίες που η Κοινότητα θεωρεί ή τείνει να θεωρήσει ότι συνιστούν παραβίαση ή καταστρατήγηση του παρόντος πρωτοκόλλου. Το Λάος γνωστοποιεί στην Κοινότητα τα πορίσματα των ανωτέρω ερευνών, μαζί με κάθε άλλη συναφή πληροφορία σχετικά με τα αίτια της παραβίασης ή της καταστρατήγησης, συμπεριλαμβανομένου του προσδιορισμού της πραγματικής καταγωγής των εμπορευμάτων.3. Με συμφωνία μεταξύ της Κοινότητας και του Λάος, οι υπάλληλοι που ορίζονται από την Κοινότητα δύνανται να είναι παρόντες κατά τη διενέργεια των ερευνών που προβλέπονται στην παράγραφο 2.4. Στο πλαίσιο της συνεργασίας που προβλέπεται στην παράγραφο 1, οι αρμόδιες αρχές της Κοινότητας και του Λάος ανταλλάσσουν κάθε πληροφορία που, κατά την άποψη ενός από τα συμβαλλόμενα μέρη, είναι χρήσιμη για την αποτροπή ή την επανόρθωση της παραβίασης ή της καταστρατήγησης της συμφωνίας. Οι εν λόγω ανταλλαγές είναι δυνατόν να περιλαμβάνουν στοιχεία σχετικά με την παραγωγή κλωστοϋφαντουργικών προϊόντων στο Λάος και με τις συναλλαγές μεταξύ του Λάος και τρίτων χωρών εκείνων των κλωστοϋφαντουργικών προϊόντων που καλύπτονται από τη συμφωνία, ιδίως όταν η Κοινότητα έχει σοβαρούς λόγους να πιστεύει ότι τα εν λόγω προϊόντα ευρίσκονταν, ενδεχομένως, στο έδαφος του Λάος υπό καθεστώς διαμετακόμισης, πριν εισαχθούν στην Κοινότητα. Τα ανωτέρω στοιχεία είναι δυνατό να συμπεριλαμβάνουν, εφόσον ζητηθεί από την Κοινότητα, αντίγραφα όλης της διαθέσιμης σχετικής τεκμηρίωσης.5. Εφόσον αποδεικνύεται επαρκώς ότι έχουν παραβιασθεί ή καταστρατηγηθεί οι διατάξεις του παρόντος πρωτοκόλλου, οι αρμόδιες αρχές του Λάος και η Κοινότητα δύνανται να συμφωνούν τη λήψη των μέτρων που ορίζονται στο άρθρο 5 παράγραφος 4 της συμφωνίας, και κάθε άλλου μέτρου που κρίνεται αναγκαίο για την αποτροπή νέας παραβίασης ή καταστρατήγησης.Παράρτημα του πρωτοκόλλου Α, άρθρο 2 παράγραφος 1>PIC FILE= "L_2003016EL.005102.TIF">Παράρτημα του πρωτοκόλλου Α, άρθρο 7 παράγραφος 1, υπόδειγμα 1>PIC FILE= "L_2003016EL.005302.TIF">Παράρτημα του πρωτοκόλλου Α, άρθρο 7 παράγραφος 3, υπόδειγμα 2>PIC FILE= "L_2003016EL.005502.TIF">ΠΡΩΤΟΚΟΛΛΟ ΒΟ ετήσιος συντελεστής αύξησης των ποσοτικών


text: ορίων που θα ήταν δυνατό να επιβληθούν δυνάμει του άρθρου 4 της συμφωνίας καθορίζεται με συμφωνία την οποία συνάπτουν τα δύο συμβαλλόμενα μέρη, σύμφωνα με τη διαδικασία διαβουλεύσεων που ορίζεται στο άρθρο 11 της συμφωνίας. Ο εν λόγω συντελεστής αύξησης δεν μπορεί σε καμία περίπτωση να είναι υψηλότερος από τον υψηλότερο συντελεστή που εφαρμόζεται ως προς τα αντίστοιχα προϊόντα, στο πλαίσια διμερών συμφωνιών για το εμπόριο των κλωστοϋφαντουργικών προϊόντων τις οποίες έχει συνάψει η Κοινότητα με άλλες τρίτες χώρες που διαθέτουν επίπεδο συναλλαγών ίσο ή παρόμοιο με αυτό του Λάος.ΣΥΜΦΩΝΗΘΕΝ ΠΡΑΚΤΙΚΟΠΡΟΣΒΑΣΗ ΣΤΗΝ ΑΓΟΡΑΣτο πλαίσιο των διαπραγματεύσεων για συμφωνία σχετικά με το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Λαϊκής Δημοκρατίας του Λάος, τα μέρη σημείωσαν την αμοιβαία τους συναίνεση για τα ακόλουθα θέματα:1. Οι δασμοί που ισχύουν στη Λαϊκή Δημοκρατία του Λάος για εισαγόμενα κλωστοϋφαντουργικά προϊόντα και είδη ένδυσης, καταγωγής Ευρωπαϊκής Κοινότητας, δεν αυξάνονται κατά το διάστημα ισχύος της συμφωνίας.2. Τα μέρη συμφωνούν να μην επιβάλουν μη δασμολογικά εμπόδια για τα κλωστοϋφαντουργικά προϊόντα και τα είδη ένδυσης κατά το διάστημα ισχύος της συμφωνίας.


text:
 21.6.2021
 EL
 Επίσημη Εφημερίδα της Ευρωπαϊκής Ένωσης
 L 220/3
 ΣΥΜΦΩΝΙΑ ΥΠΟ ΜΟΡΦΗ ΑΝΤΑΛΛΑΓΗΣ ΕΠΙΣΤΟΛΩΝ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΚΟΥΒΑΣ, ΔΥΝΑΜΕΙ ΤΟΥ ΑΡΘΡΟΥ XXVIII ΤΗΣ ΓΕΝΙΚΗΣ ΣΥΜΦΩΝΙΑΣ ΔΑΣΜΩΝ ΚΑΙ ΕΜΠΟΡΙΟΥ (GATT) ΤΟΥ 1994, ΣΧΕΤΙΚΑ ΜΕ ΤΗΝ ΤΡΟΠΟΠΟΙΗΣΗ ΤΩΝ ΠΑΡΑΧΩΡΗΣΕΩΝ ΓΙΑ ΟΛΕΣ ΤΙΣ ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΠΟΥ ΠΕΡΙΛΑΜΒΑΝΟΝΤΑΙ ΣΤΟΝ ΠΙΝΑΚΑ CLXXV ΤΗΣ ΕΕ ΩΣ ΣΥΝΕΠΕΙΑ ΤΗΣ ΑΠΟΧΩΡΗΣΗΣ ΤΟΥ ΗΝΩΜΕΝΟΥ ΒΑΣΙΛΕΙΟΥ ΑΠΟ ΤΗΝ ΕΥΡΩΠΑΪΚΗ ΕΝΩΣΗ
 Α. Επιστολή της Ευρωπαϊκής Ένωσης
 Κυρία,
 Κατόπιν των διαπραγματεύσεων δυνάμει του άρθρου XXVIII της Γενικής Συμφωνίας Δασμών και Εμπορίου (GATT) του 1994 σχετικά με την τροποποίηση των παραχωρήσεων για όλες τις δασμολογικές ποσοστώσεις που περιλαμβάνονται στον δασμολογικό πίνακα CLXXV της Ευρωπαϊκής Ένωσης ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση, όπως κοινοποιήθηκε στα μέλη του ΠΟΕ με το έγγραφο G/SECRET/42/Add.2, η Κούβα και η Ευρωπαϊκή Ένωση συμφωνούν να ολοκληρώσουν τις διαπραγματεύσεις ως εξής:
 Η Κούβα συμφωνεί επί της αρχής και της μεθοδολογίας για την κατανομή των προγραμματισμένων ποσοτικών δεσμεύσεων υπό τη μορφή δασμολογικών ποσοστώσεων της Ευρωπαϊκής Ένωσης συμπεριλαμβανομένου του Ηνωμένου Βασιλείου, σύμφωνα με την οποία μία ποσότητα αναλαμβάνεται από την Ευρωπαϊκή Ένωση που δεν περιλαμβάνει πλέον το Ηνωμένο Βασίλειο, ενώ η υπολειπόμενη ποσότητα αναλαμβάνεται από το Ηνωμένο Βασίλειο.
 Όσον αφορά τις δασμολογικές ποσοστώσεις επί των οποίων η Κούβα έχει δικαιώματα διαπραγμάτευσης ή διαβούλευσης βάσει του άρθρου XXVIII της GATT, η Κούβα εκφράζει τη συμφωνία και την ικανοποίησή της σχετικά με την προτεινόμενη κατανομή, όπως αυτή ορίζεται στο έγγραφο G/SECRET/42/Add.2, καθώς και με τις προκύπτουσες ποσοτικές δεσμεύσεις που αναλαμβάνει η Ευρωπαϊκή Ένωση που δεν περιλαμβάνει πλέον το Ηνωμένο Βασίλειο.
 Η Ευρωπαϊκή Ένωση και η Κούβα κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της παρούσας συμφωνίας. Η παρούσα συμφωνία αρχίζει να ισχύει την ημερομηνία της τελευταίας κοινοποίησης. Εφαρμόζεται από την ίδια ημερομηνία ή από την ημερομηνία κατά την οποία το Ηνωμένο Βασίλειο θα παύσει να καλύπτεται από τον πίνακα παραχωρήσεων και δεσμεύσεων CLXXV της Ευρωπαϊκής Ένωσης, ανάλογα με το ποια ημερομηνία είναι μεταγενέστερη.
 Σας παρακαλώ να επιβεβαιώσετε ότι η κυβέρνησή σας συμφωνεί με τα ανωτέρω. Λαμβάνω την τιμή να προτείνω όπως, εάν τα ανωτέρω είναι αποδεκτά από την κυβέρνησή σας, η παρούσα επιστολή και η επιβεβαίωσή σας αποτελέσουν από κοινού συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Κούβας, μεταξύ άλλων για τους σκοπούς του άρθρου XXVIII παράγραφος 3 στοιχεία α) και β) της GATT του 1994.
 Με εξαιρετική εκτίμηση,
 B. Επιστολή της Κούβας
 Κύριε,
 Έχω την τιμή να σας γνωστοποιήσω ότι έλαβα επιστολή σας με σημερινή ημερομηνία, η οποία αναφέρει τα εξής:
 «Κατόπιν των διαπραγματεύσεων δυνάμει του άρθρου XXVIII της Γενικής Συμφωνίας Δασμών και Εμπορίου (στο εξής: GATT) του 1994 σχετικά με την τροποποίηση των παραχωρήσεων για όλες τις δασμολογικές ποσοστώσεις που περιλαμβάνονται στον δασμολογικό πίνακα CLXXV της Ευρωπαϊκής Ένωσης ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση, όπως κοινοποιήθηκε στα μέλη του ΠΟΕ με το έγγραφο G/SECRET/42/Add.2, η Κούβα και η Ευρωπαϊκή Ένωση συμφωνούν να ολοκληρώσουν τις διαπραγματεύσεις ως εξής:
 Η Κούβα συμφωνεί επί της αρχής και


text:
της μεθοδολογίας για την κατανομή των προγραμματισμένων ποσοτικών δεσμεύσεων υπό τη μορφή δασμολογικών ποσοστώσεων της Ευρωπαϊκής Ένωσης συμπεριλαμβανομένου του Ηνωμένου Βασιλείου, σύμφωνα με την οποία μία ποσότητα αναλαμβάνεται από την Ευρωπαϊκή Ένωση που δεν περιλαμβάνει πλέον το Ηνωμένο Βασίλειο, ενώ η υπολειπόμενη ποσότητα αναλαμβάνεται από το Ηνωμένο Βασίλειο.
 Όσον αφορά τις δασμολογικές ποσοστώσεις επί των οποίων η Κούβα έχει δικαιώματα διαπραγμάτευσης ή διαβούλευσης βάσει του άρθρου XXVIII της GATT, η Κούβα εκφράζει τη συμφωνία και την ικανοποίησή της σχετικά με την προτεινόμενη κατανομή, όπως αυτή ορίζεται στο έγγραφο G/SECRET/42/Add.2, καθώς και με τις προκύπτουσες ποσοτικές δεσμεύσεις που αναλαμβάνει η Ευρωπαϊκή Ένωση που δεν περιλαμβάνει πλέον το Ηνωμένο Βασίλειο.
 Η Ευρωπαϊκή Ένωση και η Κούβα κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της παρούσας συμφωνίας. Η παρούσα συμφωνία αρχίζει να ισχύει την ημερομηνία της τελευταίας κοινοποίησης. Εφαρμόζεται από την ίδια ημερομηνία ή από την ημερομηνία κατά την οποία το Ηνωμένο Βασίλειο θα παύσει να καλύπτεται από τον πίνακα παραχωρήσεων και δεσμεύσεων CLXXV της Ευρωπαϊκής Ένωσης, ανάλογα με το ποια ημερομηνία είναι μεταγενέστερη.
 Σας παρακαλώ να επιβεβαιώσετε ότι η κυβέρνησή σας συμφωνεί με τα ανωτέρω. Λαμβάνω την τιμή να προτείνω όπως, εάν τα ανωτέρω είναι αποδεκτά από την κυβέρνησή σας, η παρούσα επιστολή και η επιβεβαίωσή σας αποτελέσουν από κοινού συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Κούβας, μεταξύ άλλων για τους σκοπούς του άρθρου XXVIII παράγραφος 3 στοιχεία α) και β) της GATT του 1994.».
 Έχω την τιμή να επιβεβαιώσω ότι η κυβέρνησή μου συμφωνεί με την ανωτέρω επιστολή.


text:
 Avis juridique important
 |
 21994A0122(01)
 Ανταλλαγή επιστολών σχετικά με τη συμφωνία μεταξύ της ΕΚ και της Δημοκρατίας της Αυστρίας για την αμοιβαία παροχή δασμολογικών ποσοστώσεων για ορισμένους οίνους
 Επίσημη Εφημερίδα αριθ. L 019 της 22/01/1994 σ. 0024
 ΑΝΤΑΛΛΑΓΗ ΕΠΙΣΤΟΛΩΝ σχετικά με τη συμφωνία μεταξύ της ΕΚ και της Δημοκρατίας της Αυστρίας για την αμοιβαία παροχή δασμολογικών ποσοστώσεων για ορισμένους οίνους Ι. Επιστολή της Επιτροπής των Ευρωπαϊκών Κοινοτήτων Βρυξέλλες, . . . Κύριε Πρέσβη, Αναφέρομαι στη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αυστρίας σχετικά με ορισμένους διακανονισμούς που αφορούν τη γεωργία, οι οποίοι πραγματοποιήθηκαν στο πλαίσιο των διαπραγματεύσεων σχετικά με τη συμφωνία περί Ευρωπαϊκού Οικονομικού Χώρου (ΕΟΧ), καθώς και το πρωτόκολλο αριθ. 47 της συμφωνίας. Ο διακανονισμός που αναφέρεται στο παράρτημα ΙΙΙ της συμφωνίας αυτής προβλέπει ότι τα συμβαλλόμενα μέρη παρέχουν αμοιβαίως δασμολογικές ποσοστώσεις για ορισμένους εμφιαλωμένους οίνους. Σύμφωνα με το σημείο 6 παράγραφος 2 του εν λόγω διακανονισμού, οι οίνοι αυτοί πρέπει να συνοδεύονται από βεβαίωση, η οποία να εκδίδεται από μια αρμόδια αρχή που αναφέρεται σε έναν κατάλογο ο οποίος καταρτίζεται κατόπιν συμφωνίας μεταξύ των δύο συμβαλλομένων μερών. Σύμφωνα με τις διαβουλεύσεις οι οποίες πραγματοποιήθηκαν μεταξύ της Επιτροπής και της Αυστρίας, συμφωνήθηκαν τα ακόλουθα: Ως βεβαίωση, κατά την έννοια του προαναφερθέντος διακανονισμού, νοείται το εγκεκριμένο εμπορικό έγγραφο σύμφωνα με τον κανονισμό (ΕΟΚ) αριθ. 986/89 της Επιτροπής, στο οποίο σύμφωνα με το άρθρο 9 παράγραφος 2 του εν λόγω κανονισμού, καθώς και σύμφωνα με το παράρτημα VI, και ιδίως το σημείο 5 της προαναφερθείσας συμφωνίας, πρέπει να περιέχεται ένα πιστοποιητικό καταγωγής, το οποίο να έχει ως εξής: 1. Όσον αφορά τους οίνους καταγωγής Αυστρίας που εξάγονται προς την Κοινότητα: "Ο παρών οίνος είναι ένας οίνος ποιότητας (1)/ένας αφρώδης οίνος ποιότητας (1) σύμφωνα με τις διατάξεις του αυστριακού νόμου του 1985 περί οίνων. " 2. Όσον αφορά τους οίνους καταγωγής Κοινότητας που εξάγονται προς την Αυστρία: "Το παρόν έγγραφο ισοδυναμεί με βεβαίωση ονομασίας προέλευσης για τους οίνους ποιότητας που παράγονται σε καθορισμένη περιοχή (1)/αφρώδεις οίνους ποιότητας που παράγονται σε καθορισμένη περιοχή. (1)/Ρετσίνα που αναγράφεται στον χώρο αυτό. " Οι αρμόδιες αρχές που αναφέρονται στην παράγραφο 2 της παρούσας ανταλλαγής επιστολών πιστοποιούν τα ανωτέρω με σφραγίδα, εγγραφή της ημερομηνίας και με την υπογραφή του αρμόδιου υπαλλήλου. Ως αρμόδια αρχή θεωρείται η αρχή που ορίζεται από τα συμβαλλόμενα μέρη για την εφαρμογή του κανονισμού (ΕΟΚ) αριθ. 986/89. Η παρούσα ρύθμιση αρχίζει να ισχύει κατά την ίδια ημερομηνία με τη συμφωνία ΕΟΧ και αντικαθιστά την ανταλλαγή σημειωμάτων μεταξύ της ΕΟΚ και της Αυστρίας της 23ης Δεκεμβρίου 1988 σχετικά με τη συμφωνία περί της αμοιβαίας παραχώρησης δασμολογικών ποσοστώσεων για ορισμένους οίνους ποιότητας. Θα σας ήμουν υπόχρεος, αν μου δίδατε τη σύμφωνη γνώμη σας σχετικά με το περιεχόμενο της παρούσας επιστολής. Παρακαλώ δεχθείτε, κύριε, τη διαβεβαίωση της βαθύτατης εκτίμησής μου. Για την Επιτροπή των Ευρωπαϊκών Κοινοτήτων ΙΙ. Επιστολή της ομοσπονδιακής κυβέρνησης της Αυστρίας Βρυξέλλες, . . . Κύριε Γενικέ Διευθυντά, Λαμβάνω την τιμή να επιβεβαιώσω στη λήψη της επιστολής σας της . . . η οποία έχει ως


text: εξής: "Κύριε Πρέσβη, Αναφέρομαι στη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αυστρίας σχετικά με ορισμένους διακανονισμούς που αφορούν τη γεωργία, οι οποίοι πραγματοποιήθηκαν στο πλαίσιο των διαπραγματεύσεων σχετικά με τη συμφωνία περί Ευρωπαϊκού Οικονομικού Χώρου (ΕΟΧ), καθώς και το πρωτόκολλο αριθ. 47 της συμφωνίας. Ο διακανονισμός που αναφέρεται στο παράρτημα ΙΙΙ της συμφωνίας αυτής προβλέπει ότι τα συμβαλλόμενα μέρη παρέχουν αμοιβαίως δασμολογικές ποσοστώσεις για ορισμένους εμφιαλωμένους οίνους. Σύμφωνα με το σημείο 6 παράγραφος 2 του εν λόγω διακανονισμού, οι οίνοι αυτοί πρέπει να συνοδεύονται από βεβαίωση, η οποία να εκδίδεται από μια αρμόδια αρχή που αναφέρεται σε έναν κατάλογο ο οποίος καταρτίζεται κατόπιν συμφωνίας μεταξύ των δύο συμβαλλομένων μερών. Σύμφωνα με τις διαβουλεύσεις, οι οποίες πραγματοποιήθηκαν μεταξύ της Επιτροπής και της Αυστρίας, συμφωνήθηκαν τα ακόλουθα: Ως βεβαίωση, κατά την έννοια του προαναφερθέντος διακανονισμού, νοείται το εγκεκριμένο εμπορικό έγγραφο σύμφωνα με τον κανονισμό (ΕΟΚ) αριθ. 986/89 της 10ης Απριλίου 1989, στο οποίο σύμφωνα με το άρθρο 9 παράγραφος 2 του εν λόγω κανονισμού, καθώς και σύμφωνα με το παράρτημα VI, και ιδίως το σημείο 5 της προαναφερθείσας συμφωνίας, πρέπει να περιέχεται ένα πιστοποιητικό καταγωγής, το οποίο να έχει ως εξής: 1. Όσον αφορά τους οίνους καταγωγής Αυστρίας, που εξάγονται προς την Κοινότητα: "Ο παρών οίνος είναι ένας οίνος ποιότητας (1)/ένας αφρώδης οίνος ποιότητας (1) σύμφωνα με τις διατάξεις του αυστριακού νόμου του 1985 περί οίνων. " 2. Όσον αφορά τους οίνους καταγωγής Κοινότητας, που εξάγονται προς την Αυστρία: "Το παρόν έγγραφο ισοδυναμεί με βεβαίωση ονομασίας προέλευσης για τους οίνους ποιότητας που παράγονται σε καθορισμένη περιοχή (1)/αφρώδεις οίνους ποιότητας που παράγονται σε καθορισμένη περιοχή. (1)/Ρετσίνα που αναγράφεται στο χώρο αυτό. " Οι αρμόδιες αρχές που αναφέρονται στην παράγραφο 2 της παρούσας ανταλλαγής επιστολών πιστοποιούν τα ανωτέρω με σφραγίδα, εγγραφή της ημερομηνίας και με την υπογραφή του αρμόδιου υπαλλήλου. Ως αρμόδια αρχή θεωρείται η αρχή που ορίζεται από τα συμβαλλόμενα μέρη για την εφαρμογή του κανονισμού (ΕΟΚ) αριθ. 986/89. Η παρούσα ρύθμιση αρχίζει να ισχύει κατά την ίδια ημερομηνία με τη συμφωνία ΕΟΧ και αντικαθιστά την ανταλλαγή σημειωμάτων μεταξύ της ΕΟΚ και της Αυστρίας της 23ης Δεκεμβρίου 1988 σχετικά με τη συμφωνία περί της αμοιβαίας παραχώρησης δασμολογικών ποσοστώσεων για ορισμένους οίνους ποιότητας. Θα σας ήμουν υπόχρεος, αν μου δίδατε τη σύμφωνη γνώμη σας σχετικά με το περιεχόμενο της παρούσας επιστολής." Σας επιβεβαιώνω την έγκριση της Αυστρίας όσον αφορά την παρούσα επιστολή. Παρακαλώ δεχθείτε, Κύριε, τη διαβεβαίωση της βαθύτατης εκτίμησής μου. Για την ομοσπονδιακή κυβέρνηση της Αυστρίας (1) Διαγράφεται η περιττή ένδειξη.(2) Διαγράφεται η περιττή ένδειξη.(3) Διαγράφεται η περιττή ένδειξη.(4) Διαγράφεται η περιττή ένδειξη.


text:
 Avis juridique important
 |
 21995D1230(06)
 Απόφαση αριθ. 2/95 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, της 19ης Δεκεμβρίου 1995 όσον αφορά τις εξαγωγές ορισμένων προϊόντων χάλυβα ΕΚΑΧ και ΕΚ από τη Δημοκρατία της Βουλγαρίας προς τις Ευρωπαϊκές Κοινότητες
 Επίσημη Εφημερίδα αριθ. L 325 της 30/12/1995 σ. 0065 - 0078
 ΑΠΟΦΑΣΗ αριθ. 2/95 ΤΟΥ ΣΥΜΒΟΥΛΙΟΥ ΣΥΝΔΕΣΗΣμεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρουτης 19ης Δεκεμβρίου 1995όσον αφορά τις εξαγωγές ορισμένων προϊόντων χάλυβα ΕΚΑΧ και ΕΚ από τη Σλοβακική Δημοκρατία προς τις Ευρωπαϊκές Κοινότητες(95/575/ΕΚΑΧ)ΤΟ ΣΥΜΒΟΥΛΙΟ ΣΥΝΔΕΣΗΣ, Εκτιμώντας: ότι η ομάδα επαφών που αναφέρεται στο άρθρο 10 του πρωτοκόλλου αριθ. 2 της Ευρωπαϊκής Συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, η οποία ετέθη σε ισχύ την 1η Φεβρουαρίου 1995 (1), συνήλθε στις 21 και 22 Σεπτεμβρίου 1995 για να συζητήσει τις τάσεις των εισαγωγών προϊόντων ΕΚΑΧ και ΕΚ από τη Σλοβακική Δημοκρατία στην Κοινότητα και αναγνώρισε την ανάγκη εξεύρεσης κατάλληλων λύσεων στο πλαίσιο του άρθρου 34 παράγραφος 2 της συμφωνίας για να εξασφαλισθεί η επίτευξη των στόχων της συμφωνίας 7ότι, ενόψει της εκατέρωθεν ανάγκης για ταχεία ενημέρωση σχετικά με τις τάσεις του εμπορίου προκειμένου να αυξηθεί η διαφάνεια και να αποφευχθούν πιθανές εκτροπές του, η ομάδα επαφών αποφάσισε να φέρει το θέμα στο Συμβούλιο Σύνδεσης που συνεστήθη με το άρθρο 104 της συμφωνίας 7ότι τα μέρη επιθυμούν να προωθήσουν την ορθή και ισόρροπη ανάπτυξη του εμπορίου χάλυβα μεταξύ της Κοινότητας και της Σλοβακικής Δημοκρατίας 7ότι το Συμβούλιο Σύνδεσης, αφού έλαβε όλες τις σχετικές πληροφορίες, αποφάσισε ότι η αποδεκτή λύση και για τα δύο μέρη είναι ένα σύστημα διπλού ελέγχου, χωρίς ποσοτικά όρια, για τις εισαγωγές στην Κοινότητα ορισμένων προϊόντων χάλυβα που καλύπτονται από τις συνθήκες ΕΚΑΧ και ΕΚ, για μία αρχική περίοδο από την 1η Ιανουαρίου μέχρι τις 31 Δεκεμβρίου 1996, ΑΠΟΦΑΣΙΖΕΙ: Άρθρο 1 1. Για την περίοδο από 1ης Ιανουαρίου μέχρι 31 Δεκεμβρίου 1996, οι εισαγωγές στην Κοινότητα των προϊόντων που παρατίθενται στο παράρτημα I, καταγωγής Σλοβακικής Δημοκρατίας, υπόκεινται στην προσκόμιση άδειας εισαγωγής σύμφωνης με το υπόδειγμα που παρατίθεται στο παράρτημα II, την οποία εκδίδουν οι αρχές της Κοινότητας. 2. Η κατάταξη των προϊόντων που καλύπτει η παρούσα απόφαση γίνεται βάσει της δασμολογικής και στατιστικής ονοματολογίας της Κοινότητας (εφεξής καλούμενης «συνδυασμένη ονοματολογία», ή εν συντομία «ΣΟ»). Η καταγωγή των προϊόντων που καλύπτει η παρούσα απόφαση καθορίζεται σύμφωνα με τους ισχύοντες κανόνες της Κοινότητας. 3. Επιπλέον, για την περίοδο από 1ης Ιανουαρίου μέχρι 31 Δεκεμβρίου 1996, για τις εισαγωγές στην Κοινότητα των προϊόντων σιδήρου και χάλυβα που παρατίθενται στο παράρτημα I, καταγωγής Σλοβακικής Δημοκρατίας, απαιτείται η έκδοση άδειας εξαγωγής από τις αρμόδιες σλοβακικές αρχές. Ο εισαγωγέας οφείλει να προσκομίσει το πρωτότυπο της άδειας εξαγωγής το αργότερο στις 31 Μαρτίου του έτους που ακολουθεί το έτος αποστολής των εμπορευμάτων που καλύπτει η άδεια. 4. Δεν απαιτείται άδεια εξαγωγής για τα εμπορεύματα που έχουν ήδη αποσταλεί στην Κοινότητα πριν από την 1η Ιανουαρίου 1996, υπό την


text: προϋπόθεση ότι δεν έχει αλλάξει ο προορισμός των προϊόντων αυτών και ότι τα προϊόντα τα οποία μπορούν να εισαχθούν μόνον κατόπιν προσκομίσεως άδειας εισαγωγής θα συνοδεύονται όντως από την άδεια αυτή. 5. Η αποστολή θεωρείται ότι πραγματοποιείται κατά την ημερομηνία φόρτωσης προς εξαγωγή. 6. Η άδεια εξαγωγής πρέπει ναι είναι σύμφωνη με το υπόδειγμα που παρατίθεται στο παράρτημα III. Ισχύει για όλες τις εξαγωγές στο τελωνειακό έδαφος της Κοινότητας. 7. Η Σλοβακική Δημοκρατία κοινοποιεί στην Επιτροπή των Ευρωπαϊκών Κοινοτήτων τα ονόματα και τις διευθύνσεις των σλοβακικών κρατικών αρχών οι οποίες έχουν την εξουσιοδότηση να εκδίδουν και να επαληθεύουν τις άδειες εξαγωγής μαζί με τα δείγματα των υπογραφών και των σφραγίδων που χρησιμοποιούν. Επίσης, η Σλοβακική Δημοκρατία κοινοποιεί στην Επιτροπή οποιαδήποτε μεταβολή αυτών των στοιχείων. 8. Στο παράρτημα IV παρατίθενται ορισμένες τεχνικές διατάξεις σχετικά με την εφαρμογή του συστήματος διπλού ελέγχου. Άρθρο 2 1. Η Σλοβακική Δημοκρατία αναλαμβάνει να υποβάλει στην Κοινότητα ακριβείς στατιστικές πληροφορίες όσον αφορά τις άδειες εξαγωγής που εκδίδουν οι σλοβακικές αρχές σύμφωνα με το άρθρο 1. Οι πληροφορίες αυτές διαβιβάζονται στην Κοινότητα στο τέλος του μήνα που ακολουθεί το μήνα τον οποίο καλύπτουν. 2. Η Κοινότητα αναλαμβάνει να υποβάλει στις σλοβακικές αρχές ακριβείς στατιστικές πληροφορίες όσον αφορά τις άδειες εισαγωγής που εκδίδουν τα κράτη μέλη για τα προϊόντα που παρατίθενται στο παράρτημα I. Οι πληροφορίες αυτές διαβιβάζονται στις σλοβακικές αρχές το τέλος του μήνα που ακολουθεί το μήνα τον οποίο καλύπτουν. Άρθρο 3 Εάν χρειαστεί, κατόπιν αιτήσεως ενός μέρους, διενεργούνται διαβουλεύσεις για την επίλυση τυχόν προβλημάτων κατά την εφαρμογή της απόφασης. Οι διαβουλεύσεις, λαμβάνουν χώρα αμέσως. Όλες οι διαβουλεύσεις στο πλαίσιο αυτού του άρθρου διεξάγονται και από τα δύο μέρη με πνεύμα συνεργασίας και με την επιθυμία να βρεθούν λύσεις στις μεταξύ τους διαφορές. Άρθρο 4 Όλες οι κοινοποιήσεις πρέπει να αποστέλλονται: - σε ό,τι αφορά την Κοινότητα, στην Επιτροπή των Ευρωπαϊκών Κοινοτήτων (ΓΔ I/D/2 και ΓΔ III/C/2), - σε ό,τι αφορά τη Σλοβακική Δημοκρατία, στην Αποστολή της Σλοβακικής Δημοκρατίας στις Ευρωπαϊκές Κοινότητες και στο Υπουργείο Οικονομικών της Σλοβακικής Δημοκρατίας. Άρθρο 5 Η παρούσα απόφαση είναι δεσμευτική για την Κοινότητα και τη Σλοβακική Δημοκρατία, που λαμβάνουν τα αναγκαία μέτρα εφαρμογής της. Άρθρο 6 Η παρούσα απόφαση αρχίζει να ισχύει την ημερομηνία της υπογραφής της. Εφαρμόζεται από την 1η Ιανουαρίου 1996. Βρυξέλλες, 19 Δεκεμβρίου 1995. Για το Συμβούλιο ΣύνδεσηςΟ ΠρόεδροςL. ATIENZA SERNA(1) ΕΕ αριθ. L 359 της 31. 12. 1994, σ. 2. ΠΑΡΑΡΤΗΜΑ Ι ΣΛΟΒΑΚΙΚΗ ΔΗΜΟΚΡΑΤΙΑ Κατάλογος προϊόντων που υπόκεινται στο σύστημα διπλού ελέγχου (1996) Ρόλλοι θερμής έλασης και ρόλλοι αποσκωριωμένοι7208 10 007208 25 007208 26 007208 27 007208 36 007208 37 107208 37 907208 38 107208 38 907208 39 107208 39 907219 11 007219 12 107219 12 907219 13 107219 14 107219 14 907225 19 107225 20 207225 30 00Αποκόμματα7208 40 107208 40 907208 51 107208 51 997208 52 107208 52 997208 53 107208 53 907208 54 107208 54 907208 90 107208 90 90Λαμαρίνες και ρόλλοι ψυχρής έλασης7209 15 007209 16 907209 17 907209 18 917209 18 997209 25 007209 26 907209 27 907209 28 907209 90


text: 107209 90 90Ταινίες και τσέρκια θερμής έλασης7211 14 107211 14 907211 19 207211 19 907212 60 917220 11 007220 12 007220 90 317226 19 107226 20 207226 91 107226 91 907226 93 207226 94 207226 99 20Ταινίες και τσέρκια ψυχρής έλασης7211 23 107211 23 517211 23 997211 29 207211 90 197211 90 907226 92 907226 93 807226 94 807226 99 80Ελάσματα, ρόλλοι και ταινίες γαλβανισμένα εν θερμώ7210 11 907210 41 907210 61 107212 30 90Ρόλλοι, ελάσματα και ταινίες επικασσιτερωμένα7210 12 117210 70 317210 70 397212 10 99Χαλυβοελάσματα, ρόλλοι και ταινίες μη προσανατολισμένου κόκκου (κρυστάλλου), ηλεκτροτεχνικών εφαρμογών7209 17 107209 27 107211 23 91Σωλήνες άνευ ραφήςΔιάκριση 7304 της ΣΟ ΠΑΡΑΡΤΗΜΑ II >ΑΝΑΦΟΡΑ ΣΕ ΦΗΛΜ> ΠΑΡΑΡΤΗΜΑ III >ΑΝΑΦΟΡΑ ΣΕ ΦΗΛΜ>ΑΔΕΙΑ ΕΞΑΓΩΓΗΣ (προϊόντα ΕΚΑΧ)1. Εξαγωγέας (ονοματεπώνυμο, πλήρης διεύθυνση, χώρα)2. Αριθμός3. Έτος4. Ομάδα προϊόντων5. Παραλήπτης (ονοματεπώνυμο, πλήρης διεύθυνση, χώρα)6. Χώρα καταγωγής7. Χώρα προορισμού8. Τόπος και ημερομηνία φόρτωσης - Μεταφορικό μέσο9. Συμπληρωματικά στοιχεία10. Περιγραφή εμπορευμάτων - Κατασκευαστής11. Κωδικός ΣΟ12. Ποσότητα (1)13. Αξία fob (2)14. ΒΕΒΑΙΩΣΗ ΤΗΣ ΑΡΜΟΔΙΑΣ ΑΡΧΗΣ15. Αρμόδια αρχή (επωνυμία, πλήρης διεύθυνση, χώρα)>ΑΝΑΦΟΡΑ ΣΕ ΦΗΛΜ>τόπος., . (Υπογραφή)(Σφραγίδα)>ΑΝΑΦΟΡΑ ΣΕ ΦΗΛΜ>(1) Αναγράψατε το καθαρό βάρος (σε kg) καθώς και την ποσότητα εκφρασμένη στην οριζόμενη μονάδα μέτρησης, όταν αυτή είναι διαφορετική από το καθαρό βάρος. (2) Στο νόμισμα της σύμβασης πώλησης. ΠΑΡΑΡΤΗΜΑ IV ΣΛΟΒΑΚΙΚΗ ΔΗΜΟΚΡΑΤΙΑ ΤΕΧΝΙΚΟ ΠΑΡΑΡΤΗΜΑ ΓΙΑ ΤΟ ΣΥΣΤΗΜΑ ΔΙΠΛΟΥ ΕΛΕΓΧΟΥ 1. Τα έντυπα των αδειών εξαγωγής έχουν διαστάσεις 210 Χ 297 mm. Το χαρτί που χρησιμοποιείται πρέπει να είναι λευκό χαρτί γραφής, διαβρεγμένο με κόλλα χωρίς μηχανικούς πολτούς, βάρους τουλάχιστον 25 g/m2. Συντάσσεται στα αγγλικά. Σε περίπτωση που συμπληρώνεται ιδιοχείρως, οι καταχωρίσεις πρέπει να γίνονται με μελάνι και με κεφαλαία γράμματα. Αυτά τα έγγραφα μπορούν να περιλαμβάνουν περισσότερα αντίγραφα τα οποία πρέπει να φέρουν δεόντως αυτή την ένδειξη. Εάν τα έντυπα περιλαμβάνουν περισσότερα αντίγραφα μόνον το πρώτο αποτελεί και το πρωτότυπο. Αυτό το αντίγραφο φέρει την ευκρινή ένδειξη «πρωτότυπο» και τα αντίγραφα έχουν την ένδειξη «αντίγραφο». Μόνο το πρωτότυπο γίνεται δεκτό από τις αρμόδιες αρχές της Κοινότητας ως κατάλληλο να χρησιμοποιηθεί για τον έλεγχο των εξαγωγών στην Κοινότητα σύμφωνα με τις διατάξεις του συστήματος διπλού ελέγχου. 2. Κάθε έγγραφο φέρει τυποποιημένο αύξοντα αριθμό, έντυπο ή όχι, με τον οποίο μπορεί να προσδιορισθεί. Ο αριθμός αυτός αποτελείται από τα παρακάτω στοιχεία: - δύο γράμματα που προσδιορίζουν τη χώρα εξαγωγής ως εξής: SK, - δύο γράμματα που προσδιορίζουν το κράτος μέλος όπου προβλέπεται να πραγματοποιηθεί ο εκτελωνισμός, ως εξής: BE = ΒέλγιοDK = ΔανίαDE = ΓερμανίαEL = ΕλλάδαES = ΙσπανίαFR = ΓαλλίαIE = ΙρλανδίαIT = ΙταλίαLU = ΛουξεμβούργοNL = Κάτω ΧώρεςAT = ΑυστρίαPT = ΠορτογαλίαFI = ΦινλανδίαSE = ΣουηδίαGB = Ηνωμένο Βασίλειο, - ένα μονοψήφιο αριθμό που αναφέρεται στο έτος, και που αντιστοιχεί στο τελευταίο στοιχείο του αντίστοιχου έτους, δηλ. 6 για 1996, - ένα διψήφιο αριθμό από 01 έως 99, που αντιστοιχεί στην εκάστοτε αρμόδια υπηρεσία έκδοσης του εγγράφου στη χώρα εξαγωγής, - έναν πενταψήφιο αριθμό ο οποίος αυξάνεται προοδευτικά από 00001 έως 99999 και παραχωρείται στο κράτος μέλος όπου προβλέπεται να γίνει ο εκτελωνισμός. 3. Οι άδειες εξαγωγής ισχύουν επί τέσσερις μήνες από την ημερομηνία έκδοσής


text: τους. Οι άδειες εξαγωγής δύνανται να ανανεωθούν ή να παραταθούν. 4. Εφόσον ο εισαγωγέας πρέπει να προσκομίζει το πρωτότυπο της άδειας εξαγωγής όταν ζητεί την έκδοση άδειας εισαγωγής, οι άδειες εξαγωγής πρέπει, στο μέτρο του δυνατού, να αναφέρονται σε μεμονωμένες εμπορικές συναλλαγές και όχι σε συνολικές συμβάσεις. 5. Δεν απαιτείται από τη Σλοβακική Δημοκρατία η αναγραφή τιμών επί της αδείας εξαγωγής εάν είναι απαραίτητο να διαφυλαχθεί το εμπορικό απόρρητο. Στις περιπτώσεις αυτές, στο τετραγωνίδιο 9 της αδείας εξαγωγής πρέπει να αναφέρεται ο λόγος για τον οποίο δεν αναγράφονται στοιχεία σχετικά με τις τιμές καθώς και ότι αυτές είναι διαθέσιμες στις αρμόδιες αρχές της Κοινότητας εφόσον τις ζητήσουν. 6. Οι άδειες εξαγωγής μπορεί να εκδίδονται μετά την αποστολή των προϊόντων στα οποία αναφέρονται. Στις περιπτώσεις αυτές πρέπει να φέρουν την ένδειξη ότι έχουν εκδοθεί αναδρομικά, δηλαδή «issued retrospectively» 7. Σε περίπτωση κλοπής, απώλειας ή καταστροφής μιας άδειας εξαγωγής, ο εξαγωγέας δύναται να ζητήσει από τις αρμόδιες κρατικές αρχές που εξέδωσαν το έγγραφο να του χορηγήσουν αντίγραφο βάσει των παραστατικών που βρίσκονται στην κατοχή του. Το αντίγραφο κάθε τέτοιου πιστοποιητικού φέρει την ένδειξη «αντίγραφο». Στο αντίγραφο πρέπει να αναγραφεί η ημερομηνία της αρχικής αδείας εξαγωγής. 8. Οι αρμόδιες αρχές της Κοινότητας πρέπει να ενημερώνονται αμέσως για την απόσυρση ή τροποποίηση κάθε άδειας εξαγωγής που έχει εκδοθεί και, όπου κρίνεται κατάλληλο, για τους λόγους αυτής της ενέργειας.


text:
 17.12.2009
 EL
 Επίσημη Εφημερίδα της Ευρωπαϊκής Ένωσης
 L 334/16
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 114/2009
 της 22ας Οκτωβρίου 2009
 για την τροποποίηση του παραρτήματος XXII (Εταιρικό δίκαιο) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη:
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XXII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 104/2009 της 25ης Σεπτεμβρίου 2009 (1).
 (2)
 Ο κανονισμός (ΕΚ) αριθ. 460/2009 της Επιτροπής, της 4ης Ιουνίου 2009, για την τροποποίηση του κανονισμού (ΕΚ) αριθ. 1126/2008 της Επιτροπής για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, όσον αφορά τη Διερμηνεία 16 της Επιτροπής Διερμηνειών των Διεθνών Προτύπων Χρηματοοικονομικής Αναφοράς (ΕΔΔΠΧΑ) (2) πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Στο σημείο 10βα [κανονισμός (ΕΚ) αριθ. 1126/2008 της Επιτροπής] του παραρτήματος XXII της συμφωνίας προστίθεται η ακόλουθη περίπτωση:
 «—
 32009 R 0460: Κανονισμός (ΕΚ) αριθ. 460/2009 της Επιτροπής της 4ης Ιουνίου 2009 (ΕΕ L 139 της 5.6.2009, σ. 6).».
 Άρθρο 2
 Τα κείμενα του κανονισμού (ΕΚ) αριθ. 460/2009 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 23 Οκτωβρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 22 Οκτωβρίου 2009.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 304 της 19.11.2009, σ. 23.
 (2) ΕΕ L 139 της 5.6.2009, σ. 6.
 (3) Δεν έχουν αναφερθεί συνταγματικές απαιτήσεις.


text:
 23.11.2017
 EL
 Επίσημη Εφημερίδα της Ευρωπαϊκής Ένωσης
 L 308/4
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 106/2016
 της 3ης Ιουνίου 2016
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2017/2124]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ») και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2016/355 της Επιτροπής, της 11ης Μαρτίου 2016, για την τροποποίηση του παραρτήματος III του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου για τον καθορισμό ειδικών απαιτήσεων για τη ζελατίνη, το κολλαγόνο και τα ιδιαιτέρως εξευγενισμένα προϊόντα ζωικής προέλευσης που προορίζονται για ανθρώπινη κατανάλωση (1) πρέπει να ενσωματωθεί στη συμφωνία για τον ΕΟΧ.
 (2)
 Η παρούσα απόφαση αφορά νομοθεσία σχετικά με κτηνιατρικά θέματα. Η εν λόγω νομοθεσία δεν εφαρμόζεται στο Λιχτενστάιν, στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (3)
 Το παράρτημα I της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 17 [κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου] του μέρους 6.1 του κεφαλαίου Ι του παραρτήματος I της συμφωνίας για τον ΕΟΧ προστίθεται η ακόλουθη περίπτωση:
 «—
 32016 R 0355: Κανονισμός (ΕΕ) 2016/355 της Επιτροπής, της 11ης Μαρτίου 2016 (ΕΕ L 67 της 12.3.2016, σ. 22).».
 Άρθρο 2
 Τα κείμενα του κανονισμού (ΕΕ) 2016/355 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 4 Ιουνίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 3 Ιουνίου 2016.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 67 της 12.3.2016, σ. 22.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22002D0319
 2002/319/ΕΚ: Απόφαση αριθ. 3/2002 του Συμβουλίου Σύνδεσης ΕΕ-Σλοβενίας, της 15ης Μαρτίου 2002, για καθορισμό των όρων και των προϋποθέσεων συμμετοχής της Σλοβενίας στο κοινοτικό πρόγραμμα Fiscalis
 Επίσημη Εφημερίδα αριθ. L 115 της 01/05/2002 σ. 0033 - 0035
 Απόφαση αριθ. 3/2002 του Συμβουλίου Σύνδεσης ΕΕ-Σλοβενίαςτης 15ης Μαρτίου 2002για καθορισμό των όρων και των προϋποθέσεων συμμετοχής της Σλοβενίας στο κοινοτικό πρόγραμμα Fiscalis(2002/319/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία για την εγκαθίδρυση συνδέσεως μεταξύ των Ευρωπαϊκών Κοινοτήτων και των κρατών μελών τους, που ενεργούν στα πλαίσια της Ευρωπαϊκής Ένωσης, αφενός, και της Δημοκρατίας της Σλοβενίας, αφετέρου(1), και ιδίως το άρθρο 106,Εκτιμώντας τα ακόλουθα:(1) Σύμφωνα με το άρθρο 106 της ευρωπαϊκής συμφωνίας, η Σλοβενία δύναται να συμμετέχει σε κοινοτικά προγράμματα πλαίσια, ειδικά προγράμματα, σχέδια ή άλλες δράσεις της Κοινότητας στους τομείς που προβλέπονται στο παράρτημα XΙ της εν λόγω συμφωνίας.(2) Σύμφωνα με αυτό το παράρτημα, το Συμβούλιο Σύνδεσης δύναται να συμφωνήσει να προσθέσει και άλλους τομείς κοινοτικής δραστηριότητας σε αυτούς που απαριθμούνται στο εν λόγω παράρτημα.(3) Σύμφωνα με το εν λόγω άρθρο 106, το Συμβούλιο Σύνδεσης αποφασίζει για τους όρους και τις προϋποθέσεις συμμετοχής της Σλοβενίας στις εν λόγω δραστηριότητες,ΑΠΟΦΑΣΙΖΕΙ:Άρθρο 1Η Σλοβενία συμμετέχει στο κοινοτικό πρόγραμμα Fiscalis (καλούμενο εφεξής "το πρόγραμμα") σύμφωνα με τους όρους και τις προϋποθέσεις που καθορίζονται στα παραρτήματα I και II τα οποία αποτελούν αναπόσπαστο μέρος της παρούσας απόφασης.Άρθρο 2Η παρούσα απόφαση ισχύει για την υπόλοιπη διάρκεια του προγράμματος. Εντούτοις, σε περίπτωση που η Κοινότητα αποφασίσει να παρατείνει τη διάρκεια αυτή χωρίς ουσιαστική μεταβολή στο πλαίσιο του προγράμματος, η παρούσα απόφαση θα παραταθεί αντιστοίχως και αυτομάτως εφόσον δεν την καταγγείλει κανένα μέρος.Άρθρο 3Η παρούσα απόφαση αρχίζει να ισχύει την ημέρα της έκδοσής της από το Συμβούλιο Σύνδεσης.Βρυξέλλες, 15 Μαρτίου 2002.Για το Συμβούλιο ΣύνδεσηςΟ ΠρόεδροςD. Rupel(1) ΕΕ L 51 της 26.2.1999, σ. 3.ΠΑΡΑΡΤΗΜΑ IΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΤΗΣ ΣΛΟΒΕΝΙΑΣ ΣΤΟ ΠΡΟΓΡΑΜΜΑ FISCALIS1. Όπως ορίζεται στο άρθρο 7 της απόφασης αριθ. 888/98/EΚ του Ευρωπαϊκού Κοινοβουλίου και του Συμβουλίου, της 30ής Μαρτίου 1998, σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς (πρόγραμμα Fiscalis)(1), η συμμετοχή της Σλοβενίας στο πρόγραμμα Fiscalis (καλούμενο εφεξής "το πρόγραμμα") πρέπει να είναι σύμφωνη με τις προϋποθέσεις που καθορίζονται στην ευρωπαϊκή συμφωνία και στο βαθμό που αυτό είναι δυνατό βάσει της κοινοτικής νομοθεσίας για την έμμεση φορολογία. Συνεπώς, η συμμετοχή της Σλοβενίας στις δραστηριότητες του προγράμματος υπόκειται στις ακόλουθες προϋποθέσεις:- οι δραστηριότητες που προβλέπονται στο άρθρο 4 (συστήματα επικοινωνίας και ανταλλαγής πληροφοριών, εγχειρίδια και οδηγοί) επιτρέπονται στο βαθμό που το καθιστούν δυνατό οι κοινοτικές διατάξεις περί έμμεσης φορολογίας,- οι δραστηριότητες που προβλέπονται στο άρθρο 5 παράγραφος 1 (ανταλλαγές υπαλλήλων) και παράγραφος 2 (σεμινάρια), καθώς και αυτές που προβλέπονται στο άρθρο 6 (κοινή πρωτοβουλία κατάρτισης) επιτρέπονται υπό τις προϋποθέσεις που ορίζονται στα εν λόγω άρθρα,- οι δραστηριότητες που προβλέπονται στο άρθρο 5 παράγραφος 3 (πολυμερείς έλεγχοι) δεν επιτρέπονται, εφόσον το κοινοτικό νομικό πλαίσιο για τη συνεργασία στον εν λόγω τομέα δυνάμει της οδηγίας 77/799/ΕΟΚ(2) και του κανονισμού (ΕΟΚ) αριθ. 218/92(3), ισχύει μόνο για τις χώρες


text: που είναι κράτη μέλη της Ευρωπαϊκής Ένωσης.2. Οι όροι και οι προϋποθέσεις για την υποβολή, αξιολόγηση και επιλογή των αιτήσεων για σεμινάρια και ανταλλαγές που αφορούν υπαλλήλους της Σλοβενίας θα είναι οι ίδιοι με αυτούς που ισχύουν για τους υπαλλήλους των δεκαπέντε εθνικών διοικήσεων των κρατών μελών της Ευρωπαϊκής Ένωσης.3. Το παράρτημα II καθορίζει την οικονομική συνεισφορά στο γενικό προϋπολογισμό της Ευρωπαϊκής Ένωσης που η Σλοβενία θα πρέπει να καταβάλλει στην αρχή κάθε οικονομικού έτους για να καλύψει το κόστος που προκύπτει από τη συμμετοχή της στο πρόγραμμα, από το 2001 έως το 2002. Η επιτροπή σύνδεσης έχει το δικαίωμα να προσαρμόζει την εν λόγω συνεισφορά όταν κρίνεται απαραίτητο σύμφωνα με τις αρχές που ορίζονται στο άρθρο 114 παράγραφος 2 της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβενίας, αφετέρου.4. Εκπρόσωποι της Σλοβενίας συμμετέχουν, ως παρατηρητές και για τα σημεία που τους αφορούν, στη μόνιμη επιτροπή διοικητικής συνεργασίας στον τομέα των έμμεσων φόρων, η οποία προβλέπεται στο άρθρο 11 παράγραφος 1 της απόφασης αριθ. 888/98/ΕΚ. Η εν λόγω επιτροπή συνεδριάζει χωρίς την παρουσία εκπροσώπων της Σλοβενίας κατά τη συζήτηση των υπόλοιπων σημείων καθώς και κατά τις ψηφοφορίες.5. Τα κράτη μέλη της Ευρωπαϊκής Ένωσης και η Σλοβενία θα καταβάλουν κάθε προσπάθεια, στο πλαίσιο των υφιστάμενων διατάξεων, για να διευκολύνουν την ελεύθερη κυκλοφορία και διαμονή όλων των δυνάμει του προγράμματος επιλέξιμων προσώπων που μετακινούνται μεταξύ της Σλοβενίας και των κρατών μελών της Ευρωπαϊκής Ένωσης προκειμένου να συμμετάσχουν σε δραστηριότητες που καλύπτονται από την απόφαση.6. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση του προγράμματος σύμφωνα με την απόφαση αριθ. 888/98/ΕΟΚ, η συμμετοχή της Σλοβενίας στο πρόγραμμα θα παρακολουθείται συνεχώς σε βάση εταιρικής σχέσης, με τη συμμετοχή της Σλοβενίας και της Επιτροπής. Η Σλοβενία θα υποβάλλει στην Επιτροπή σχετικές εκθέσεις και θα συμμετέχει σε άλλες ειδικές δραστηριότητες που καθορίζονται από την Κοινότητα για το σκοπό αυτό.7. Η γλώσσα που θα χρησιμοποιείται όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις του προγράμματος, θα είναι μια από τις επίσημες γλώσσες της Ευρωπαϊκής Κοινότητας.8. Η Κοινότητα και η Σλοβενία δύνανται να τερματίσουν δραστηριότητες που εντάσσονται στο πλαίσιο της παρούσας απόφασης ανά πάσα στιγμή, εφόσον γνωστοποιήσουν εγγράφως την πρόθεσή τους δώδεκα μήνες νωρίτερα. Οι δραστηριότητες που βρίσκονται σε εξέλιξη κατά τη στιγμή του τερματισμού συνεχίζονται μέχρι την τελική ολοκλήρωσή τους, υπό τους όρους που προβλέπει η παρούσα απόφαση.(1) ΕΕ L 126 της 28.4.1998, σ. 1.(2) ΕΕ L 336 της 27.12.1977, σ. 15· οδηγία όπως τροποποιήθηκε τελευταία από την πράξη προσχώρησης του 1994.(3) ΕΕ L 24 της 1.2.1992, σ. 1.ΠΑΡΑΡΤΗΜΑ IIΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΣΛΟΒΕΝΙΑΣ ΣΤΟ ΠΡΟΓΡΑΜΜΑ FISCALIS1. Η χρηματοδοτική συνεισφορά της Σλοβενίας θα προστίθεται στο ποσό το οποίο διατίθεται κάθε χρόνο από το γενικό προϋπολογισμό της Ευρωπαϊκής Ένωσης για πιστώσεις αναλήψεων υποχρεώσεων, με στόχο την κάλυψη των χρηματοδοτικών υποχρεώσεων της Επιτροπής που απορρέουν από τις εργασίες οι οποίες πρέπει να διενεργηθούν για την υλοποίηση, τη διαχείριση και τη


text: λειτουργία του προγράμματος Fiscalis (καλούμενου εφεξής "το πρόγραμμα").2. Ο υπολογισμός της χρηματοδοτικής συνεισφοράς πραγματοποιήθηκε με βάση μια μέση ημερήσια αποζημίωση ύψους 146 ευρώ και έναν μέσο όρο εξόδων ταξιδιού ύψους 695 ευρώ, που αντιστοιχούν στο κόστος συμμετοχής σε σεμινάρια και ανταλλαγές. Για τον υπολογισμό της χρηματοδοτικής συνεισφοράς της Σλοβενίας θεωρήθηκε ότι η εν λόγω χώρα θα συμμετέχει, κατά μέσον όρο, σε δεκαπέντε σεμινάρια και σε 20 ανταλλαγές ετησίως. Η χρηματοδοτική συνεισφορά είναι δυνατόν να προσαρμόζεται στις αρχές κάθε έτους, προκειμένου να λαμβάνεται υπόψη ο πραγματικός αριθμός δραστηριοτήτων στις οποίες σχεδιάζει να συμμετάσχει η Σλοβενία κατά τη διάρκεια του συγκεκριμένου έτους. Η προσαρμογή θα πραγματοποιείται μέσω της προβλεπόμενης πρόσκλησης καταβολής κεφαλαίων που θα λαμβάνει η Σλοβενία από την Επιτροπή, όπως αναφέρεται στο σημείο 5.3. Η συνεισφορά της Σλοβενίας θα ανέρχεται σε 94984 ευρώ για κάθε έτος συμμετοχής, εκτός εάν οριστεί διαφορετικά σύμφωνα με τους όρους που προβλέπονται στο σημείο 2. Από το ποσό αυτό, 6214 ευρώ θα καλύπτουν συμπληρωματικό κόστος διοικητικής φύσεως που σχετίζεται με τη διαχείριση του προγράμματος από την Επιτροπή και προκύπτει από τη συμμετοχή της Σλοβενίας.4. Η Σλοβενία θα καταβάλλει το σύνολο της συνεισφοράς για τη συμμετοχή της από τον εθνικό της προϋπολογισμό, αφού δεν έχει ζητηθεί συνδρομή από το Phare για το σκοπό αυτό.5. Ισχύει ο δημοσιονομικός κανονισμός της 21ης Δεκεμβρίου 1977 ο οποίος εφαρμόζεται στο γενικό προϋπολογισμό της Ευρωπαϊκής Ένωσης(1), ιδίως όσον αφορά τη διαχείριση της συνεισφοράς της Σλοβενίας.Με την έναρξη ισχύος της παρούσας απόφασης, η Επιτροπή θα απευθύνει στη Σλοβενία μια ή περισσότερες προσκλήσεις καταβολής των κεφαλαίων που αντιστοιχούν στη συνεισφορά της στο κόστος των δραστηριοτήτων για το τρέχον έτος. Η συνεισφορά θα εκφράζεται σε ευρώ και θα καταβληθεί σε τραπεζικό λογαριασμό σε ευρώ της Επιτροπής. Η Σλοβενία θα καταβάλει τη συνεισφορά της στο ετήσιο κόστος δυνάμει της παρούσας απόφασης σύμφωνα με τις προσκλήσεις καταβολής κεφαλαίων και το αργότερο τρεις μήνες μετά την αποστολή των σχετικών προσκλήσεων. Οποιαδήποτε καθυστέρηση της συνεισφοράς συνεπάγεται την καταβολή τόκου από τη Σλοβενία επί του οφειλόμενου ποσού, από την ημερομηνία λήξης της προθεσμίας. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα κατά την ημερομηνία λήξης της προθεσμίας για τις πράξεις σε ευρώ, προσαυξημένο κατά 1,5 εκατοστιαίες μονάδες.6. Οι ημερήσιες αποζημιώσεις ισχύουν για όλους τους συμμετέχοντες στο πρόγραμμα και καθορίζονται ανά χώρα από την Επιτροπή. Η Σλοβενία θα λαμβάνει μια πρώτη προκαταβολή από την Επιτροπή στην αρχή κάθε έτους. Μια δεύτερη προκαταβολή είναι δυνατόν να καταβάλλεται στα μέσα του έτους ανάλογα με την πραγματική συμμετοχή της Σλοβενίας στις δραστηριότητες του προγράμματος και με την αναμενόμενη συμμετοχή μέχρι το τέλος του έτους. Η ενδιαφερόμενη σλοβενική υπηρεσία θα χρησιμοποιεί τις εν λόγω προκαταβολές για την πληρωμή των εισιτηρίων και των ημερησίων αποζημιώσεων των σλοβένων συμμετεχόντων.7. Τα έξοδα ταξιδιού και ημερήσιας αποζημίωσης που απορρέουν από τη συμμετοχή εκπροσώπων και εμπειρογνωμόνων της Σλοβενίας ως παρατηρητών στις εργασίες της επιτροπής που αναφέρεται στο σημείο 4 του παραρτήματος Ι επιστρέφονται από την Επιτροπή υπό τους ίδιους όρους που ισχύουν για τα κράτη μέλη της Ευρωπαϊκής Ένωσης.(1) ΕΕ L 356 της 31.12.1977, σ. 1·


text:
 22.11.2007
 EL
 Επίσημη Εφημερίδα της Ευρωπαϊκής Ένωσης
 L 304/52
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 68/2007
 της 15ης Ιουνίου 2007
 για τροποποίηση του πρωτοκόλλου αριθ. 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
 Εκτιμώντας τα ακόλουθα:
 (1)
 Το πρωτόκολλο 31 της συμφωνίας τροποποιήθηκε με την απόφαση αριθ. 107/2005 της Μεικτής Επιτροπής του ΕΟΧ της 8ης Ιουλίου 2005 (1).
 (2)
 Κρίνεται σκόπιμο να επεκταθεί το πεδίο συνεργασίας των συμβαλλόμενων μερών της συμφωνίας, ώστε να συμπεριληφθεί η απόφαση αριθ. 1718/2006/ΕΚ του Ευρωπαϊκού Κοινοβουλίου και του Συμβουλίου, της 15ης Νοεμβρίου 2006, περί εφαρμογής προγράμματος υποστήριξης του ευρωπαϊκού οπτικοακουστικού τομέα (MEDIA 2007) (2), όπως διορθώθηκε με την ΕΕ L 31 της 6.2.2007, σ. 10.
 (3)
 Κατά συνέπεια, το πρωτόκολλο 31 της συμφωνίας θα πρέπει να τροποποιηθεί ώστε να καταστεί δυνατή η εν λόγω επέκταση της συνεργασίας από την 1η Ιανουαρίου 2007,
 ΑΠΟΦΑΣΙΖΕΙ:
 Άρθρο 1
 Στο άρθρο 9 παράγραφος 4 του πρωτοκόλλου 31 της συμφωνίας, προστίθεται η ακόλουθη περίπτωση:
 «—
 32006 D 1718: απόφαση αριθ. 1718/2006/ΕΚ του Ευρωπαϊκού Κοινοβουλίου και του Συμβουλίου, της 15ης Νοεμβρίου 2006, περί εφαρμογής προγράμματος υποστήριξης του ευρωπαϊκού οπτικοακουστικού τομέα (MEDIA 2007) (ΕΕ L 327 της 24.11.2006, σ. 12), όπως διορθώθηκε με την ΕΕ L 31 της 6.2.2007, σ. 10».
 Άρθρο 2
 Η παρούσα απόφαση αρχίζει να ισχύει την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (3).
 Εφαρμόζεται από την 1η Ιανουαρίου 2007.
 Άρθρο 3
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 15 Ιουνίου 2007.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 306 της 24.11.2005, σ. 45.
 (2) ΕΕ L 327 της 24.11.2006, σ. 12.
 (3) Δεν έχουν αναφερθεί συνταγματικές απαιτήσεις.


text:
 4.3.2021
 EL
 Επίσημη Εφημερίδα της Ευρωπαϊκής Ένωσης
 L 75/11
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 179/2018
 της 21ης Σεπτεμβρίου 2018
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2021/293]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2018/199 της Επιτροπής, της 9ης Φεβρουαρίου 2018, σχετικά με την άρνηση έγκρισης ισχυρισμού υγείας που διατυπώνεται στα τρόφιμα, διαφορετικού από τους ισχυρισμούς που αφορούν τη μείωση του κινδύνου εκδήλωσης νόσου και την ανάπτυξη και την υγεία των παιδιών (1) πρέπει να ενσωματωθεί στη συμφωνία για τον ΕΟΧ.
 (2)
 Η παρούσα απόφαση αφορά νομοθεσία σχετικά με είδη διατροφής. Η νομοθεσία σχετικά με τα είδη διατροφής δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του κεφαλαίου XII του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (3)
 Επομένως, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 134 [εκτελεστικός κανονισμός (ΕΕ) 2018/469 της Επιτροπής] του κεφαλαίου XII του παραρτήματος II της συμφωνίας για τον ΕΟΧ παρεμβάλλεται το ακόλουθο σημείο:
 «135.
 32018 R 0199: Κανονισμός (ΕΕ) 2018/199 της Επιτροπής, της 9ης Φεβρουαρίου 2018, σχετικά με την άρνηση έγκρισης ισχυρισμού υγείας που διατυπώνεται στα τρόφιμα, διαφορετικού από τους ισχυρισμούς που αφορούν τη μείωση του κινδύνου εκδήλωσης νόσου και την ανάπτυξη και την υγεία των παιδιών (ΕΕ L 38, 10.2.2018, σ 9).»
 Άρθρο 2
 Το κείμενο του κανονισμού (ΕΕ) 2018/199 στην ισλανδική και τη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
 Άρθρο 3
 Η παρούσα απόφαση αρχίζει να ισχύει στις 22 Σεπτεμβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 21 Σεπτεμβρίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 38 της 10.2.2018, σ. 9.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21996D0725(04)
 Απόφαση της Μεικτής Επιτροπής του ΕΟΧ αριθ. 25/96 της 26ης Απριλίου 1996 για την τροποποίηση του παραρτήματος Ι (κτηνιατρικά και φυτοϋγειονομικά θέματα) της συμφωνίας για τον ΕΟΧ
 Επίσημη Εφημερίδα αριθ. L 186 της 25/07/1996 σ. 0077 - 0077
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 25/96 της 26ης Απριλίου 1996 για την τροποποίηση του παραρτήματος Ι (κτηνιατρικά και φυτοϋγειονομικά θέματα) της συμφωνίας για τον ΕΟΧ Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως αυτή αναπροσαρμόζεται με το πρωτόκολλο προσαρμογής αυτής της συμφωνίας, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα Ι της συμφωνίας τροποποιήθηκε με την απόφαση αριθ. 4/95 της Μεικτής Επιτροπής του ΕΟΧ (1) 7ότι η οδηγία 94/50/ΕΚ της Επιτροπής, της 31ης Οκτωβρίου 1994, για την τροποποίηση της οδηγίας 70/524/ΕΟΚ περί των προσθέτων υλών στη διατροφή των ζώων (2), πρόκειται να ενσωματωθεί στη συμφωνία 7ότι η οδηγία 94/77/ΕΚ της Επιτροπής, της 20ής Δεκεμβρίου 1994, για τροποποίηση της οδηγίας 70/524/ΕΟΚ περί των προσθέτων υλών στη διατροφή των ζώων (3), πρόκειται να ενσωματωθεί στη συμφωνία 7ότι η οδηγία 95/37/ΕΚ της Επιτροπής, της 18ης Ιουλίου 1995, για τροποποίηση της οδηγίας 70/524/ΕΟΚ σχετικά με τις πρόσθετες ύλες στη διατροφή των ζώων (4), πρόκειται να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1 Στο σημείο 1 (οδηγία αριθ. 70/524/ΕΟΚ του Συμβουλίου) του κεφαλαίου ΙΙ του παραρτήματος 1 της συμφωνίας προστίθενται οι ακόλουθες περιπτώσεις:«- 394 L 0050: οδηγία 94/50/ΕΚ της Επιτροπής, της 31ης Οκτωβρίου 1994, (ΕΕ αριθ. L 297 της 18. 11. 1994, σ. 27),- 394 L 0077: οδηγία 94/77/ΕΚ της Επιτροπής, της 20ής Δεκεμβρίου 1994, (ΕΕ αριθ. L 350 της 31. 12. 1994, σ. 113),- 395 L 0037: οδηγία 95/37/ΕΚ της Επιτροπής, της 18ης Ιουλίου 1995, (ΕΕ αριθ. L 172 της 22. 7. 1995, σ. 21).»Άρθρο 2 Τα κείμενα των οδηγιών 94/50/ΕΚ, 94/77/ΕΚ και 95/37/ΕΚ στην ισλανδική και τη νορβηγική γλώσσα, τα οποία επισυνάπτονται στα κείμενα της παρούσας οδηγίας στις αντίστοιχες γλώσσες είναι αυθεντικά.Άρθρο 3 Η παρούσα απόφαση αρχίζει να ισχύει από την 1η Μαΐου 1996, με την προϋπόθεση ότι θα έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 26 Απριλίου 1996.Για τη Μεικτή Επιτροπή του ΕΟΧΟ ΠρόεδροςP. BENAVIDES(1) ΕΕ αριθ. L 47 της 2. 3. 1995, σ. 24.(2) ΕΕ αριθ. L 297 της 18. 11. 1994, σ. 32.(3) ΕΕ αριθ. L 350 της 31. 12. 1994, σ. 113.(4) ΕΕ αριθ. L 172 της 22. 7. 1995, σ. 21.